Najavljena saradnja Subotice i Zagreba - Суботица - Szabadka - Subotica\nNajavljena saradnja Subotice i Zagreba 01.09.2012\nGradonačelnik Subotice Modest Dulić i predsednica Skupštine grada Maria Kern Šolja su, posle svečane sednice Skupštine grada, u Zelenoj sali Gradske kuće razgovarali sa gradonačelnikom Zagreba Milanom Bandićem. U izjavama posle sastanka saopšteno je da je ovo bio prvi, inicijalni susret i upoznavanje i da postoji potencijal za saradnju dva grada koja bi trebalo da započne formiranjem i posetama ekspertskih grupa.\nUz isticanje da je sastanak bio dobra prilika za upoznavanje sa funkcionisanjem Zagreba, gradonačelnik Dulić je rekao da je tokom razgovora bilo zanimljivo čuti i iskustva koje Milan Bandić ima, s obzirom na to da uspešno rukovodi Zagrebom dugi niz godina.\n- Iako je Subotica i manja, i nije glavni grad jedne države, problemi su slični, pre svega su ekonomske prirode i bilo je interesantno razgovarati kako i na koji način Zagreb rešava te probleme. Govorili smo i o prekograničnoj saradnji, o uspostavljanju bolje i kvalitetnije komunikacije budući da Hrvatska sledeće godine postaje članica Evropske unije. Srbija je na tom putu, tako da nam je njihovo iskustvo pristupanju zajednici evropskih naroda i svemu što nas čeka na tom putu veoma značajno, rekao je Modest Dulić.\nMaria Kern Šolja je kazala da i za nju, i za grad Suboticu, poseta gradonačelnika Zagreba predstavlja veliku čast.\n- Meni je posebno drago i to što je gradonačelnik Milan Bandić izjavio da je prvi put video da je žena na čelu skupštine grada. Zahvaljujem se na poseti i verujem da će saradnja Zagreba i Subotice biti veoma uspešna, rekla je Maria Kern Šolja.\nMilan Bandić je naglasio da je već 13 godina u prvoj zoni odgovornosti za grad Zagreb, da još nije bio u Subotici i da je shvatio da je pogrešio.\n- Kad idete kod prijatelja sa dobrim namerama, kažu, nikad niste kasno došli. Današnji razgovor je samo uvod u ono što ćemo ubuduće da radimo. Subotica je grad koji ima svoju istoriju, kulturu, budućnost, evropski standard, evropski suživot i evropsku toplinu i ljubav. Kada sam otvorio knjižicu, na mestu gde sam sedeo u Velikoj većnici, ispisanu na tri jezika video sam zašto Vojvodina može da bude primer zemljama bivše Jugoslavije kako se neguje i čuva zajedništvo. To je osetljivo i ja im na tome čestitam, rekao je Bandić, i najavio da je dogovoreno da delegacija iz Subotice uskoro poseti Zagreb.


Kineska ekspedicija na najvišem svjetskom vrhu vrši mjerenja - BHPutovanja.ba\nTaj potez ključni je korak u kineskim naporima na mjerenju najvišeg svjetskog vrha, za koje naučnici tvrde da će proširiti ljudska saznanja o prirodi i pomoći će u jačanju naučnog razvoja.\nNakon osvajanja vrha, članovi tima počeli su postavljati geodetski marker na snijegom pokrivenom vrhu, čija je površina više od 20 kvadratnih metara.\nQomolangma je tibetanski naziv vrha, koje se stoljećima koristi među lokalnim mještanima i prethodnica je naziva "Mount Everest," stvorenog u znak sjećanja na britanskog generalnog administratora Indije.\nSudeći po Lin Chau, pokojnom uglednom ekspertu geografske istorije i topografije, mandžurski i Han kineski naziv za Qomolangmu prvi put se pojavio u "Huang Yu Quan Lan Tu," ili "Atlasu kompletne carske teritorije," nakon misije koju je poslala vlada dinastije Qing (1644-1911) kako bi istražila i mapirala Tibet oko 1715. godine, piše Xinhua.\nMapa, uprkos tome što je prikazala precizan relativan položaj planine i njenih glečera, nije objavila njenu visinu, iako su istoričari i geodeti koristili opremu za mjerenje kao što je četveronožni polukružni nosač.\nNakon osnivanja Narodne Republike Kine u 1949., centralna kineska vlada pozvala je na precizno mjerenje visine Mount Qomolangme i sačinjavanja topografske mape.\nKineski geodeti izmjerili su visinu Mount Qomolangme na 8.848,13 metara iznad nivoa mora. To mjerenje priznala je međunarodna zajednica.\nU ovom mjerenju, kineski tim je po prvi put u ljudskoj istoriji podigao geodetski marker na vrhu Mount Qomolangma, omogućujući simultano mjerenje šest nadzornih tačaka s vrha planine.\nMOUNT EVEREST KINESKA EKSPEDICIJA MJERENJE\n27.05.2020 u 08:08\nNa graničnim prelazima ovog jutra zadržavanja nisu duža od 30 minuta - saopćeno je iz Informativnog centra BIHAMK-a.


Srbin više nije trener Makedonije - Sportskacentrala.com\nSrbin više nije trener Makedonije10.03.2017 17:51hSrpski košarkaški trener, Dragan Raca, više nije selektor reprezentacije Makedonije.\nNjega će na klupi našeg južnog suseda zameniti iskusni Jordančo Davitkov, objavila je danas Makedonska košarkaška federacija. Ugovor sa Draganom Racom nije produžen, a razlog je neuspeh u kvalifikacijama za Evropsko prvenstvo.\nInače, Davitkov je već vodio reprezentaciju Makedonije, i to od 2001. do 2007. godine, a tada je na to mesto došao umesto Martina Dokuzovskog. U saopštenju MKF se kaže da je Davitkov tada, posle niza neuspeha, uspeo da napravi najveći uspeh nacionalnog tima, obezbedivši u 2005. godini mesto u A diviziji. Kasnije, 2007. godine Makedonija nije uspela da se kvalifikuje na Eurobasket, i to je bio glavni razlog njegovog odlaska sa kormila reprezentacije.\nPrvi zadatak novog selektora je da kompletira stručni štab a da zatim formira ''najbolju moguću reprezentaciju u ovom trenutku''.\nPredsednik Makedonske košarkaške federacije (MKF), Petar Naumovski, ocenio je da je povratak Davitkovskog pun pogodak za reprezentaciju, dodajući da je ugovor potpisan na dve godine.\n- Davitkov će istovremeno ostati u Dubaiu da radi sa svojim sadašnjim klubom, a dogovor s nama mu je na dve godine, uz jedini uslov da prođe pretkvalifikacionu grupu i obezbedi plasman u glavni žreb kvalifikacija, rekao je, nekadašnji sjajni plejmejker, a sada prvi čovek Saveza, Petar Naumovski.\nMakedoniju u avgustu očekuju pretkvalifikacije za Svetsko prvenstvo 2019, a nalazi se u grupi sa Estonijom i tzv. Kosovom. Prve dve ekipe plasiraće se u glavni kvalifikacioni ciklus.


Dočekali smo i ovo: Klikom do registracije poslovnog subjekta u Brčko distriktu BiH\nHome Novosti Biznis Dočekali smo i ovo: Klikom do registracije poslovnog subjekta u Brčko distriktu...\nIako mnogi smatraju da nije baš neko vrijeme za pokretanje novog biznisa i poslovnog poduhvata, za one koji se odluče da u ovom vremenu osnuju firmu, proces registracije je olakšan i moguć je online, odnosno bez odlaska na šaltere.\nDanas je promovisan integrisani elektronski sistem za registraciju poslovnih subjekata i preduzetnika u Brčko distriktu Bosne i Hercegovine. Sistem je jednostavan za korištenje, ne zahtijeva posjetu bilo kojem šalteru, a pristupa mu se putem poveznice http://bizreg.osbd.ba, saopšteno je iz kabineta gradonačelnika.\n„Pored elektronskog potpisa i visokih sigurnosnih standarda, Integrisani sistem e-Registra promoviše model evropske interoperabilnosti, što znači da će javna uprava automatski provjeravati podatke kojima već raspolaže, što obezbjeđuje veću produktivnost i skraćuje vrijeme potrebno za postupak registracije. Na ovaj način preduzetnici su oslobođeni prikupljanja značajnog broja dokaza, a time i plaćanja taksi za njihovo izdavanje ili ovjeravanje,“ kaže Esed Kadrić, gradonačelnik Brčko distrikta Bosne i Hercegovine.\n„Uspostavljanje integrisanog elektronskog sistema za registraciju poslovnih subjekata i preduzetnika, zajedno s drugim aktivnostima koje se preduzimaju s ciljem jačanja vladavine prava na prostoru Distrikta, od ključne je važnosti za izgradnju povjerenja građana i privrede u institucije vlasti, jer je povjerenje najvažniji resurs za budućnost Brčko distrikta BiH,“ izjavio je Siniša Milić, predsjednik Skupštine Brčko distrikta BiH.\n„Uvođenjem integrisanog sistema e-Registracija, uz podršku Projekta LIFE, Brčko distrikt BiH je izmjenio potrebne zakonske i podzakonske akte da bi se omogućilo korištenje elektronskih dokumenata u službenoj upotrebi. Da bi ova reforma bila provedena, privredno odjeljenje OSnovnog suda u Distriktu prethodno je morao digitalizovati sve akte i predmete koji su sada dio ovog integrisanog sistema, te omogućavaju lakšu pretragu i postupanje po zahtjevima stranaka,“ rekao je Jadranko Grčević, predsjednik Osnovnog suda Brčko distrikta BiH.\n„U proteklih 5 godina IFC je u okviru ovog projekta investirao svoje znanje, tehnologiju i zajedno sa partnerima, vladama entiteta i Distrikta, strukturirano radio na stvaranju preduslova za realizaciju prvog potpuno digitalnog servisa za građane i privrednike. Digitalizacija ekonomske infrastrukture je ključna u razvoju privatnog sektora i jačanju konkurentnosti, koji koristi evropski priznate elektronske potpise. Digitalizovani procesi su brži, efikasniji i ekonomičniji, te smanjuju prostor za greške i korupciju. Posljednja godina nam je pokazala koliko je važno obezbjediti inovativan pristup ne samo u poslovanju, već i u pružanju usluga. Firme i preduzetnici se danas bore za opstanak i nastoje na svaki mogući način prilagoditi datim okolnostima. Upravo ovakvom digitalizacijom javnih usluga se osigurava podrška i ubrzava ovaj proces transformacije. Hvala Britanskoj ambasadi na podršci projektu i Brčko distriktu BiH na uspješnoj saradnji tokom implementacije“, rekla je Lada Buševac, šefica Ureda IFC-a u Bosni i Hercegovini.\n„Današnje predstavljanje jednošalterskog sistema registracije poslovnih subjekata je važan korak i veliko zajedničko postignuće. Vlada Brčko distrikta BiH prepoznala je važnost reforme i predano radila na ostvarivanju ovog rezultata u vremenu punom izazova. Jednošalterski sistem bi trebao otkloniti destimulirajuće i birokratske prepreke, te pomoći perspektivnim preduzetnicima u registraciji novih subjekata na brži i jeftiniji način. S ovakvim scenarijem su svi na dobitku,” zaključio je Matt Field, britanski ambasador u Bosni i Hercegovini.\nPrethodni postUsvojen budžet Distrikta u iznosu od 238.227.961 KM\nSledeći postPacijentska udruženja se suočavaju sa problemom prostora i finansiranja\nJavna okupljanja od ponedjeljka ponovo su zabranjena\nUrednik - July 16, 2020 0\nZbog povećanja broja oboljelih od COVID-19, Štab za zaštitu i spasavanje Brčko distrikta BiH izdao je naredbu kojom se, počev od ponedjeljka 20.07.2020. godine,...


Reforme Evropske Unije, Gordana Ilić-Gasmi\nKnjige ›› Ostala Izdanja ›› Reforme Evropske Unije\n"Evropa ne može biti ograničena na ugalj i čelik. Institucija Zajednice, koja je početak federalne države, nema svog smisla ako ne rezultira jednim stvarnim političkim autoritetom."\n"Odlučujući se za temu: Institucionalne reforme Evropske unije (EU), bila sam inspirisana ovim vizionarskim promišljanjem Ž. Monea. Koliko je zaista oformljen danas ovaj politički autoritet u okviru EU, pa i sama federalna država, svakako je izazovno pitanje za istraživanje, na koje još uvek u uporedno-pravnoj teoriji, ali ni u praksi nije dat konačan odgovor. Uloga Evropskog parlamenta je u tom kontekstu naročito značajna, imajući u vidu da je to jedino demokratsko predstavničko telo koje obezbeđuje demokratski legitimitet EU, ali i predstavlja vrlo često spiritus movens institucionalnog reformisanja EU u pravcu širenja nadležnosti komunitarnih institucija na uštrb nacionalnih kompetencija država članica. Ovo su ujedno i polazne teze ove monografije, koje sam nastojala da dokažem kroz odgovore na sledeća pitanja:\n- Ide li EU u pravcu sticanja svojstva posebnog pravnog lica u međunarodnom pravu?\n- Koliko je fleksibilan jedinstveni institucionalni okvir EU - postavljen na tri stuba saradnje, sa aspekta njegovog reformisanja?\n- Kakva je i kolika uloga Evropskog parlamenta u procesima institucionalne reforme EU?\n- Koliki je stepen i koji su načini otklanjanja demokratskog deficita EU?\n- Koja su to esencijalna pitanja reformi komunitarnih institucija?\n- Konačno, koji je krajnji cilj institucionalne reforme EU?\nPreciznije, rukovodila sam se polaznim stavom da je institucionalna reforma Zajednice bila i ostala nezaobilazno sredstvo produbljivanja evropskih integracionih kretanja i stvaranja političkog identiteta EU. Otuda i čar istraživanja, ali ujedno i brojne teškoće, pronikle iz evolutivnog karaktera procesa institucionalne izgradnje EU, koja predstavlja dinamički sistem u procesu sticanja međunarodno-pravnog subjektiviteta. Naime, stricto sensu, EU danas nema svojstvo pravnog lica u međunarodnom pravu, jer su tri evropske zajednice zadržale svoj pravni subjektivitet. Međutim, u najnovijem Ugovoru o Ustavu Evrope, predviđeno je kreiranje pravne ličnosti Unije, čiji su temelji udareni još u Ugovoru o EU iz Amsterdama i iz Nice, u odredbama o zaključivanju međunarodnih ugovora.\nOno što je karakteristično za istraživanje evropskih integracionih tokova, a posebno stvaranja i funkcionisanja EU, jeste činjenica da oblasti u kojima su države članice EU spremne da ustupe svoje nadležnosti jednoj nadnacionalnoj zajednici i njenim institucijama postaju sve brojnije. Svakako da objašnjenje ovog fenomena, gde nacionalni suverenitet više nije nedeljiva i zauvek definisana pojmovna kategorija, leži u rastućoj međuzavisnosti država savremenog sveta. Države članice EU motivisane su prevashodno idejom i prednostima ekonomskog zajedništva, kao nužnosti u visoko globalizovanoj međunarodnoj privredi. To dokazuje neprekidan proces usavršavanja institucionalne strukture EU u vidu sukcesivnih revizija konstitutivnih Ugovora o EU i najnovijeg Predloga Ugovora o Ustavu Evrope. Međutim, izgradnja nove arhitekture Evrope nije jednosmerna. Paralelno sa procesom produbljivanja evropske integracije, odvija se proces širenja članstva EU, čiji smo svedoci upravo ovih dana u vidu uključenja deset novih članica iz Centralne i Istočne Evrope, počev od maja 2004, s tim da Rumunija i Bugarska pristupe Uniji u 2007. godini."\n"Knjiga je namenjena studentima u cilju upoznavanja sa istorijskim razvojem i institucijama Evropske unije, kao i stručnjacima iz ove oblasti, zatim ekspertima zaposlenim u državnim organima koji se bave problematikom saradnje sa Evropskom unijom i svima onima koji žele da prodube svoje znanje o Evropskoj uniji."


PRAVILNIK O POSEBNIM SANITARNIM USLOVIMA KOJE MORAJU DA ISPUNE OBJEKTI U KOJIMA SE PRUŽAJU USLUGE ODRŽAVANJA HIGIJENE, NEGE I ULEPŠAVANJA LICA I TELA: Površina radne prostorije zavisi od vrste i broja usluga koje se u njoj pružaju, kao i od broja radnih mesta, a najmanja, s jednim mestom za pružanje usluga, iznosi po osam kvadratnih metra za frizerske, manikirske i pedikirske usluge i po deset kvadrata za kozmetičke, usluge masaže, solarijum, pirsing, tetovaže i slično. Za svako novo mesto najmanja površina radne prostorije uvećava se 2,5 kvadrata po stolici odnosno četiri po ležaju\nOd aprila 2016. godine, kada je počela puna primena Zakona o inspekcijskom nadzoru ("Sl. glasnik RS", br. 36/2015, 44/2018 - dr. zakon i 95/2018), kojim je inspektorima omogućena kontrola stanova – bez policije – u kojima se sumnja da se obavljaju neregistrovane delatnosti, godišnje je otkrivano i više od 500 takvih objekata.\nU stanovima ili kućama se najčešće ilegalno prodaju odeća i obuća i obavljaju frizerske, kozmetičarske, pedikirske i druge usluge ulepšavanja i doterivanja, krojačke, a česte su i stomatološke ordinacije...\nU slučaju otkrivanja neregistrovanih i neprijavljenih firmi koje delatnost obavljaju u kućama ili stanovima, pa čak i u lokalima, inspektori po pravilu vlasnike kažnjavaju, ali ih i teraju da se registruju i tako pređu u legalnu sferu poslovanja. No, da bi objekti u kojima se pružaju određene usluge bile u skladu sa Zakonom o sanitarnom nadzoru ("Sl. glasnik RS", br. 125/2004), moraju ispuniti određene zakonom propisane uslove.\nSvake godine, po podacima Agencije za privredne registre, najviše se osniva, ali i zatvara, objekata u kojima se pružaju usluge održavanja higijene, nege i ulepšavanje lica i tela. Od 16. februara 2019. godine počela je primena Pravilnika o posebnim sanitarnim uslovima koje moraju da ispune objekti u kojima se pružaju usluge održavanja higijene, nege i ulepšavanja lica i tela ("Sl. glasnik RS", br. 8/2019 - dalje: Pravilnik). Po tom aktu, koji je doneo ministar zdravlja, objekti u kojima se pružaju pomenute usluge i obavljaju nemedicinske estetske intervencije moraju imati dozvolu za obavljanje takve delatnosti, ali i ispunjavati posebne propise o izgledu prostorija u kojima se te usluge pružaju. Objektom se smatra svaki prostor u kojem se pružaju frizerske, manikirske, pedikirske, kozmetičarske, usluge masaže, solarijuma, pirsinga, tetovaže i slično. Ti objekti moraju da imaju radnu prostoriju, izdvojen prostor sa čekaonicom, pomoćnu prostoriju, izdvojen prostor ili prostoriju za držanje predmeta opšte upotrebe koji se koriste pri pružanju usluga, sanitarni čvor s pretprostorom, manji rashladni uređaj za čuvanje kozmetičkih preparata, jednokratni potrošni materijal za zaštitu uređaja, opreme i nameštaja, kao i sterilizator.\nProstorije u kojima se pružaju pomenute usluge funkcionalno su povezane i podeljene na posebne prostore u celini ukoliko se u objektu pružaju različite usluge i ne mogu biti povezane s prostorijama koje se koriste za stanovanje i obavljanje druge delatnosti.\nPovršina radne prostorije zavisi od vrste i broja usluga koje se u njoj pružaju, kao i od broja radnih mesta, a najmanja, s jednim mestom za pružanje usluga, iznosi po osam kvadratnih metra za frizerske, manikirske i pedikirske usluge i po deset kvadrata za kozmetičke, usluge masaže, solarijum, pirsing, tetovaže i slično. Za svako novo mesto najmanja površina radne prostorije uvećava se 2,5 kvadrata po stolici odnosno četiri po ležaju.\nSanitarni čvor i pretprostor moraju biti opremljeni uređajima, priborom i sredstvima za održavanje lične higijene, a u svim prostorijama u kojima je solarijum mora biti vidno postavljen natpis o opasnosti upotrebe, dok svi korisnici solarijuma moraju dati pristanak na propisanom obrascu da solarijum koriste na sopstveni rizik i u njemu moraju biti navedena sva štetna dejstva UV zračenja.\nU velikom broju registrovanih frizerskih radnji danas se pružaju i usluge solarijuma i pedikira. Sve tri vrste usluge obavljaju se u jednoj prostoriji, ili se deo prostora samo pregradi paravanom.\nInspekcija će sada kontrolom objekata na koje se pomenuti Pravilnik odnosi na licu mesta moći da se uveri u to koliko se novi propisi poštuju i koliko su korisnici usluga zbrinuti u trenutku kada plaćaju bilo koju od ovih usluga.\nIzvor: Vebsajt Dnevnik, Lj. Malešević, 01.03.2019.


Đokić u Kini o realizaciji projekta izgradnje HE “Buk Bijela” – Visegradlive.com\nHome / RS - BIH / Aktuelnosti RS - BIH / Đokić u Kini o realizaciji projekta izgradnje HE “Buk Bijela”\n3 sedmice ago\tAktuelnosti RS - BIH, Aktuelnosti Višegrad, Foča 5 Views\nMinistar industrije, energetike i rudarstva Republike Srpske Petar Đokić drugog dana posjete Kini razgovaraće sa predstavnicima Kineske nacionalne aero-tehnološke korporacije za međunarodni inženjering o realizaciji projekta izgradnje Hidroelektrane “Buk Bijela”.\nKineska industrijsko-komercijalna banka i Korporacija za izvoz i osiguranje kredita izrazile su spremnost za saradnju i učešće u projektima u Republici Srpskoj, izjavio je Đokić.\nĐokić je razgovarao juče u Pekingu sa zamjenikom generalnog direktora korporacije SINOSURE Vangom Hui i direktorom za finansiranje energetskih projekata u ICBC Čengom Tien o mogućnostima finansiranja projekta HE Buk Bijela, jednog od najboljih energetskih projekata u Srpskoj, saopšteno je iz Ministarstva industrije, energetike i rudarstva Republike Srpske.\n– Želimo da ubrzamo sve aktivnosti na realizaciji projekta Buk Bijela i da što prije krenemo sa gradnjom – rekao je Đokić, napominjući da je veoma značajno što je i Kineska nacionalna aero-tehnološka korporacija, sa kojom Vlada Republike Srpske ima zaključen Memorandum o saradnji, spremna da uđe u ovaj veliki projekat i uloži maksimalne napore da se on što prije realizuje.\nOn je upoznao predstavnike kineskih finansijskih kompanija o tehničkim karakteristikama projekta HE Buk Bijela, za koji je koncesija za izgradnju dodijeljena matičnom preduzeću MH Elektroprivreda Republike Srpske i ZP HE na Drini kao konzorcijumu.\nPrevious U BiH danas oblačno sa kišom i snegom, temperatura do sedam stepeni\nNext Zabrana saobraćaja za teretna vozila na lokalnom putu Višegrad-Omar\nPreduzimanjem operativno taktičkih mjera i radnji kao i operativnim radom na terenu policijskih službenici Policijske …


U maju ekstremne promjene vremena\nutorak, 22 april 2014 09:57\nRepublički hidrometeorološki zavod će od 1. maja početi da objavljuje na svom sajtu podatke o približavanju toplotnih talasa koji mogu da ugroze zdravlje stanovništva, u okviru sistema ranog upozoravanja.\n"Davaćemo prognoze za četiri dana sa većom vjerovatnoćom, za 10 dana sa manjom vjerovatnoćom i za tri mjeseca 'sa izgledima' da dolazi toplotni talas", rekla je načelnica u Nacionalnom centru za klimatske promene pri RHMZ Jasminka Smailagić.\nOna je objasnila da će Savjetodavni bilten za toplotne talase biti na sajtu Zavoda od 1. maja do 30. septembra, kad meteorolozi očekuju moguće periode sa ekstremno visokim temperaturama.\nIstičući da je intenzivnije praćenje klimatskih promena počelo od 1984, kad je uočeno da smjenjivanje toplih i hladnih talasa postaje jedna od karakteristika klime u Srbiji, Smailagić je izjavila da je zapaženo da su toplotni talasi sve češći i sve duži.\n"Ranije smo u proseku imali dva do četiri toplotna talasa u toku godine, a od 1984. šest do osam. Njihovo prosječno trajanje je prije bilo šest do osam dana, sada je osam do 10 dana", rekla je ona i podsjetila da je najduži toplotni talas u našoj zemlji bio registrovan 2007. i da je trajao čak 22 dana bez prekida, praćen tropskim noćima.\nSmailagić je najavila da će Zavod, takođe, određivati temperaturne pragove koji su ključni za najavljivanje ledenih talasa, u periodu od 1. novembra do kraja februara.\n"Hladni talas koji je zahvatio našu zemlju 2012. odneo je čak i ljudske žrtve", podsjetila je ona i dodala da će analize meteorologa doprineti da se sve službe na vreme pripreme.\nČlanovi Radne grupe eksperata iz oblasti klimatskih promena i zdravlja upozorili su ranije ove godine da naša zemlja jedina u regionu još nema protokol za postupanje i zaštitu zdravlja u toku toplih i hladnih talasa.\nNa preporuku Svjetske zdravstvene organizacije, istovremeno se priprema i nacionalni plan adaptacije na klimatske promene, sa ciljem da se spreče i smanje njihove negativne posljedice na zdravlje ljudi.\n"Aktivnosti vezane za rano alarmiranje kreću od Republičkog hidrometeorološkog zavoda, ali je potrebno da bude uključen čitav niz drugih službi, prije svega zdravstvenih", rekla je Smailagić i objasnila da će se podaci svakodnevno prosljeđivati Institutu za javno zdravlje Srbije "Dr Milan Jovanović Batut", koji će koordinirati aktivnosti zdravstvenih zavoda u okruzima.\nZemlje u svijetu koje već imaju nacionalne planove adaptacije na klimatske promene razmjenjuju iskustva putem Okvirne konvencije Ujedinjenih nacija o promjeni klime, usvojenoj 1992. na "Samitu o planeti zemlji"u Riju.\nKao najosjetljiviji sektori koji su pogođeni klimatskim promjenama definisani vodni resursi, zdravlje ljudi, poljoprivreda, klimatska "urgentna stanja", prirodni ekosistemi i sistemi zdravstvene zaštite.


PREVENTIVNA MERA Srednje škole rad od kuće. 3 posto obolelih srednjoškolci - Ozon Media\nSremska Mitrovica/ Ministarstvo prosvete, nauke i tehnološkog razvoja Vlade Republike Srbije saopštilo je danas da će se, na osnovu odluke Tima za praćenje i koordinisanje primene preventivnih mera u radu škola, od ponedeljka, 20. septembra učenici srednjih škola u Sremskoj Mitrovici preći na online nastavu i radiće po trećem modelu nastave.\nKako se navodi, treći model organizacije obrazovno-vaspitnog rada primenjivaće se u svim srednjim školama u Sremskoj Mitrovici.\nLokalna samouprava je na današnjem Kriznom štabu razmatrala opštu epidemiološku situaciju, i podatke iz nadzora o obolevanju od COVID-19 kod učenika i nastavnika, i donela odluku da sve Srednje škole od 20. septembra prelaze na online nastavu i radiće po trećem modelu nastave.\n– Mi ćemo kao gradski štab za vanredne situacije nastaviti sledeće nedelje da pratimo aktuelnu epidemiološku situaciju i u osnovnim, srednjim i predškolskim ustanovama pa ćemo na osnovu toga reagovati i donositi ako je potrebno nove mere, rekla je gradonačelnica Sremske Mitrovice, Sbetlana Milovanović.\nOčeluje se da će sledeće nedelje Krizni štab ponovo, razmatriti opštu epidemiološku situaciju, u srednjim, osnovnim školama, i predškolskim ustanovama, i na osnovu epidemiološke situacije, donositi nove odluke.


„Simpov“ Štab na vreme očistio sneg - juGmedia\n„Simpov“ Štab na vreme očistio sneg\nVRANJE – Oko vranjske kompanije „Simpo“ i oko svih njenih pogona nema ni snega ni leda, kao ni na okolnim prilaznim putevima, zahvaljujući angažovanju članova Štaba za vanredne situacije te kompanije, saopšteno je danas.\nDirektor Sektora za informisanje u „Simpu“ Siniša Mitić izjavio je na konferenciji za novinare da su se u toj kompaniji vanredno angažovali sa prvim snegom i da nisu čekali mere koje je Vlada Srbije uvela proglašenjem vanredne situacije.\n„Naš Štab za vanredne situacije ima 101 člana. U matičnoj fabrici u Vranju i pogonima u Preševu, Bujanovcu, Trgovištu, Stajevcu i Radovnici mi se vanredno ponašamo od prvog snega“, kazao je Mitić.\nIstakao je da s posla odsustvuje neznatan broj radnika zbog hladnog vremena i visine snežnog pokrivača.\nSimić je rekao da „Simpo“ ima rešenje i za najavljene restrikcije struje.„Restrikcije se moraju poštovati, ali mi ćemo manjak radnih sati nadoknaditi radom za vikend i praznicima, jer proizvodni planovi i kupci ne smeju da trpe“, zaključio je Siniša Mitić.\nCrveni krst ostao bez zaliha hrane\nStabilizovano snabdevanje strujom\nMEDVEĐA - Manifestaciju „Gejzerske noći“ otvoriće koncertom glumica i pevačica Snežana Savić, a do 2. avgusta posetioci ove banje uživaće…\nLESKOVAC – Službenici saobraćajne policije su primenom odredaba Zakona o bezbednosti saobraćaja na putevima zadržali tri vozača koji su upravljali…


Naslovna Košarka Evropa Zvezda „progutala“ Galatu u Pioniru: Besprekorna reakcija posle Breše za +30!\nDva ključna zadatka za košarkaše Crvene zvezde nakon iznenadnog poraza od Breše bila su da uspostavi red u defanzivi i zadrži koncentraciju prilikom velike rezultatske prednosti vođstvu. Oba su rešili perfektno i u skoro potpuno ispunjenom Pioniru Zvezda je zgazila Galatasaraj za četvrti trijumf u novoj sezoni Evrokupa – 87:57.\nTurci se ništa nisu pitali u Beogradu, ali razlog za to jeste kompletna igra crveno-belih koji su maksimalno ispoštovali sve što je Milan Tomić imao da im kaže nakon utakmice u Lombardiji i neočekivano lošeg pristupa u defanzivi.\nOvoga puta, odbrana je funkcionisala savršeno od prvog do poslednjeg minuta, a ono što toj činjenici dodatno daje na važnosti jeste to što je Zvezda na dominantan način zaustavila četvrti najbolji napad u Evrokupu, a na drugoj strani pronalazila brojna kreativna rešenja u napadu.\nOnog trenutka kada je Bili Beron na startu meča počeo da rešeta koš Galatasaraja, za ekipu Ertugrula Erdogana više nije bilo povratka. Međutim, Zvezda ništa nije želela da rizikuje, već je nošena ogromnom podrškom sa tribina neutralisala glavne napadačke opcije svog rivala.\nBerona je odlično pratio plejmejker Džo Reglend koji je uspeo da ga pretekne na listi strelaca i duel završi kao najefikasniji igrač na terenu sa 21 poenom, uz četiri asistencije, dok je Muhamed Faje samo nastavio tamo gde je stao u prošloj utakmici i svom timu pomogao onda kada je to bilo najpotrebnije.\nBranko Lazić je završio bez poena, ali u defanzivi je bio na svom prepoznatljivom nivou, a navijače posebno može da raduje to što je Zvezda značajno smanjila broj izgubljenih lopti, što je boljka koja ih prati od starta nove takmičarske godine.\nJedini igrači u redovima poraženog sastava koji su delimično uspevali da odgovore na stamenu odbranu domaćina bili su plejmejker Tai Vebster sa 16 i Zek August sa 14 poena, uz devet uhvaćenih lopti i dve asistencije.\nOdlično je Zvezda upotrebila i ogromnu snagu svojih centara, Majka Cirbesa i Majkla Odža, a kako je Galatasaraj pogodio samo tri trojke iz 20 pokušaja, a ujedno izgubio 12 lopti, očigledno je da ovako motivisanim Beograđanima jednostavno nije mogao da parira ni u jednom segmentu igre.\nPrethodni tekstPrelistavanje sa Milenom: Čuka produžava agoniju Partizana, goleada na Marakani\nSledeći tekstČović za Meridian: Uvek iskoči neko drugi, ovakvo navijanje nas gura napred!


svetislav pesic sastanak sa srpskim klubovima obradovic radonjic jovanovic raport\nFoto: Košarkaški savez Srbije / Košarkaški savez Srbije\nOdmah je popularni Kari pokazao svoj autoritet i praksu trenera starog kova, kakva je bila prisutna i u najblistavijim momentima naše reprezentativne košarke.\nSačekao je Pešić da naši timovi završe sa svojim obavezama u Evropi i u regionalnoj ligi, a zatim njihove predstavnike okupio sve za isti sto, zajedno sa predsednikom KSS, Predragom Danilovićem.\nPešić okupio predstavnike klubova Obradović, Radnonjić, Savić\nPored predsednika, ispred Košarkaškog saveza Srbije tu su bili još i novoizabrani direkor Dragan Tarlać, generalni sekretar Saveza Zlatko Bolić i potpredsednik KSS Nenad Krstić.\nPredstavnike košarkaških klubova predvodili su trener Partizana Željko Obradović, trener Crvene zvezde Dejan Radonjić, Mege Vlada Jovanović, FMP-a Nenad Stefanović i Borca iz Čačka Marko Marinović.\nTakođe, klubove regionalnog šampionata predstavljali su i sportski direktor Partizana Zoran Savić, direktor Crvene zvezde Filip Sunturlić, kao i njihove kolege iz Mege, FMP-a i Borca iz Čačka: Goran Ćakić, Vladan Mitrović i Predrag Pantović.\nOkupljenima se obratio novoizabrani selektor Svetislav Pešić, koji je predstavio novog direktora reprezentacije Dragana Tarlaća, a zatim izneo kratkoročne i dugoročne planove nacionalnog tima.\n-U izuzetno konstruktivnom razgovoru, selektor je izneo planove i zatražio podršku klubova pred naredne reprezentativne akcije - kratko je saopštio KSS.\nPešić okupio predstavnike klubova i KSS-a\nPešić sa predstavnicima KSS-a


Obamina „penzionerska plata“ — 205.700 dolara godišnje - 19.01.2017, Sputnik Srbija\nObamina „penzionerska plata“ — 205.700 dolara godišnje\nAmerički predsednik Barak Obama odlazi u političku penziju. Posle osam godina provedenih u Beloj kući, Obama započinje sasvim novi život. On i njegova porodica... 19.01.2017, Sputnik Srbija\nanalize i mišljenja, komentari i analitika, barak obama\n© AFP 2022 / BRENDAN SMIALOWSKI Barak Obama na novčanici dolara\nAmerički predsednik Barak Obama odlazi u političku penziju. Posle osam godina provedenih u Beloj kući, Obama započinje sasvim novi život. On i njegova porodica ostaće u Vašingtonu sve dok mlađa ćerka ne završi školu, i neko vreme živeće povučeno. Ruski analitičari predviđaju da se više neće vraćati u visoku politiku.\nObama je 44. predsednik SAD, a njegov drugi mandat ističe 20. januara, nakon inauguracije Donalda Trampa.\nMišel Obama, supruga odlazećeg američkog predsednika, misli da će njene ćerke proći kroz „težak period“ nakon selidbe iz Bele kuće, zato što su tu odrasle.\n10 iznenađujućih poteza koje će Obama uraditi u poslednja dva dana\n19 Januar 2017, 08:09\nMišel je ranije rekla i da će njenoj porodici mnogo nedostajati osoblje rezidencije, zato što su ti ljudi „učestvovali u odrastanju njene 18-godišnje ćerke Malije i 15-godišnje ćerke Saše“.\nObama je već odabrao novu kuću u elitnom delu grada Kalorame, u koju će se preseliti sa porodicom. Mediji pišu da će im prve komšije biti Klintonovi, ali i drugi poznati bogataši.\nVrednost nove kuće procenjuje se na 5,3 miliona dolara, ali je Obama nije kupio već iznajmio za 22.000 dolara mesečno. Kuća ima 2.800 kvadrata, devet spavaćih soba i osam kupatila.\nObama ima 55 godina i ušao je u istoriju kao prvi afroamerički predsednik u SAD. Još je mlad za penziju, ali je na svojoj poslednjoj konferenciji za novinare rekao da će neko vreme životi povučeno i izbegavati javne nastupe.\n„Obama, idi dođavola!“\n18 Januar 2017, 17:49\nObama je takođe kazao da će se sada više posvetiti svojoj porodici, i da će posle napuštanja Bele kuće početi da piše knjigu.\nOd 2005. on je zaradio više od 15,6 miliona dolara od svoje tri knjige („Snovi moga oca“, „Odvažnost nade“ i dečja knjiga „O tebi pevam“), koje je napisao pre nego što je postao predsednik.\nKada je izabran za predsednika, potpisao je ugovor sa izdavačkom kućom „Rendom haus“, kojom se obavezao da će napisati knjigu nakon isteka predsedničkog mandata.\nPre nego što je postao predsednik, Obama je predavao pravo, a sada je nagovestio da će se posvetiti i obukama budućih političkih lidera.\n„Želim da se bavim pripremom novog pokoljenja perspektivnih kadrova. Mi imamo neverovatno talentovane mlade ljude, entuzijaste. Ja sam ih sretao tokom svoje predizborne kampanje i u raznim društvenim organizacijama, koje se bave problemima globalnog zagrevanja, očuvanja životne sredine, reformama krivičnog prava i borbom za socijalna prava“, rekao on.\n16 Januar 2017, 14:22\nObama je dodao i da će nakon što se povuče iz visoke politike, prvih nekoliko nedelja „samo spavati“, a da će zatim otići sa suprugom „na zasluženi odmor“.\n„Nakon okončanja mandata, posvetiću se pisanju knjige, a zatim ću se baviti i stvaranjem Predsedničkog centra, koji će se baviti pitanjima obuke sledećeg pokolenja političkih lidera“, kazao je.\nBivšeg šefa države čeka bezbrižan život — njegova penzija će iznositi 205.700 dolara godišnje, a još 20.000 dolara godišnje dobijaće i bivša prva dama. Osim toga, država će im plaćati održavanje poslovnog prostora i plate saradnika, putovanja, a takođe i doživotno obezbeđenje tajne službe.\nRecimo, 2015. godine iz državnog budžeta SAD otišlo je oko 1,09 miliona dolara na troškove i penziju bivšeg predsednika Džordža Buša Mlađeg, dok je nešto malo manje para potrošeno na Bila Klintona — 924.000 dolara.


Uskoro počinje građevinska sezona - Radio Televizija Novi Pazar\nFebruary 22, 2019 February 22, 2019 Sajma Drazanin 480 Views\nBliži se početak građevinske sezone, koja će prema najavama pomoćnika gradonačelnika Nihada Hasanovića biti intezivna. U planu je i realizacija nekoliko kapitalnih projekata, koji imaju za cilj da građanima Novog Pazara omoguće bolje uslove za život. Radiće se, kako kaže Hasanović u svim krajevima Novog Pazara.\nZima je bila prilika da se u lokalnoj samoupravi Novog Pazara pripremi obimna potrebna dokumentacija za realizaciju infrastrukturnih projekata u ovoj godini. Pomoćnik gradonačelnika Nihad Hasanović njavljuje intezivnu ovogodišnju građevinsku sezonu, dodaje da je u planu da se srede mnoge novopazarske ulice. Radiće se u centru grada, gde je planirano da se gradi novi most i kružni tok, ali će i ulaz u Novi Pazar dobiti potpuno drugačiji izgled. U planu je i rekonstrukcija i pasaža u novoj Lučnoj zgradi, a biće sređen deo peščke zone u blizini solitera Kula. Novi Pazar biće bogatiji za još sedam platoa u gradu oko stambenih zgrada, u planu je uređenje Žitnog trga, a na slobodnom prostoru ispred Svojbor džamije biće izgrađeno igralište.\n“Uradili smo i predali Ministarstvu privrede celokupno od Robne pijace u Ulici Kejskoj od Elektrorasa do Kvantaške pijace za uređenje tog dela, gde je planirano da se taj deo potpuno rekonstruiše, asfaltira i osvetli. LIDL-u smo dali lokacijske uslove za izgradnju njihovog objekta u tom delu grada i oni će već krajem proleća početi da sa izgradnjom njihovog objekta. Ono što je još važnije, a niko do sada nije uspeo da reši je i produženje ulice 12.Srpske brigade od Lepe brene ka Carskoj ćupriji. Pre par dana smo dobili odobrenje od republičke Direkcije za imovinu i Vlade Republike Srbije da možemo da uđemo u projekat eksproprijacije i da u nekom doglednom vremenu i tu ulicu probijemo i sastavimo. U toku je tender za izgradnju trotoara, koji ne postoje u tom delu grada na desnoj strani od Zelene pijace do novog mosta kod zgrade Lepa Brena, gde ćemo obezbediti za sve pešake, koji se kreću ka autobuskoj stanici pristojno i bezbedno kretanje pored magistralnog puta”, rekao je Hasanović.\nU planu je izvođenje i nekoliko kapitalnih projekata. Jedan od njih je i put prema Tutinu.\n“Od najavljenih kapitalnih projekata bitan je put Novi Pazar-Tutin. Juče smo imali posetu tehničkog direktora i predstavnika firme Tasyapi, koja je potpisala ugovor sa Vladom Srbije za izgradnju puta. Dodeljena im je parcela u Selakovcu, gde će instalirati svoju opremu, bazu i mehanizaciju, gde će biti smešteni njihovi stručni radnici, koji će početi da grade taj put. Prema njihovim rečima kraj marta je rok kada će oni početi radove, jer su spremili sve za rekonstrukciju prvih 10 km puta. Posetili su nas i predstavnici turske firme Doğuş , koji su sponzori evropske lige i oni će potpuno rekonstruisati staru sportsku dvoranu “Izudin Šušević” kod OŠ “Vuk Karadžić”. Sve što smo tokom zime radili urodilo je plodom, tako su pre neki dan u Novi Pazar dolazili i predstavnici JP “Srbija vode” i Svetske banke i trenutno se radi projektna dokumentacija za korićenje Raške 5km uzvodno od ciglanskog puta do Dojevića. Projekat Trnavice 1 kilometar i 800 metara od ušća Jošanice i kilometar do silosa reke Jošanice. Za par dana će doći projektanti i na licu mesta se uveriti da li faktičko stanje odgovara sa planskim aktima grada da bi ušli u projektovanje”, dodao je Hasanović.\nHasanović dodaje da će infrastrukturni projekti, koji izvođači nisu uspeli da završe u prošloj biti realizovani u ovoj godini. On najavljuje asfaltiranje velikog broja i novih ulica u Novom Pazaru i u ovoj godini, koje su određene u saradnji sa građanima, ali i sa predstavnicima mesnih zajednica. Hasanović je najavio da će se raditi, u centru, gradskim i prigradskim naseljima, ali i u seoskim centrima.\n← ‘’Put do uspešnog preduzetnika’’ izaziva veliko interesovanje nezaposlenih\nAleksićev ukras za kraj →


Unikredit predviđa rast BDP-a Srbije od 2,2 odsto\n12.05.2016. / 20:00\nBEOGRAD, Analitičari Unikredit banke prognozirali su Srbiji rast bruto društvenog proizvoda (BDP) od 2,2 odsto za ovu godinu.\nTo je do sada naoptimističnija prognoza neke od međunarodnih finansijskih institucija.\nPrognoza Unikredita veća je za 0,2 odsto od predviđanja Evropske komisije (2 odsto) i za 0,4 odsto od projekcija Međunarodnog monetarnog fonda (MMF) i Svjetske banke (1,8 odsto).\nMeđutim, kako sada stvari stoje, analitičari ove banke za 2017. procjenjuju skromniji rast srpske privrede, od 1,8 odsto.\n“Očekuje se da ekonomsko okruženje regiona centralne i istočne Evrope ostane pozitivno. Većina zemalja će pokazati solidan privredni rast, kako u 2016, tako i u 2017”, izjavio je direktor Unikreditove Divizije za poslovanje u CIE, Karlo Vivaldi, na konferenciji EBRD-a u Londonu, javlja izvještač Tanjuga.\nU regionu centralne i istočne Evrope, rast je za ovu godinu prognoziran na 1,3 odsto, a za sljedeću na 2,6 odsto u odnosu na 0,4 odsto, koliko je iznosio 2015. godine.\nPored toga, očekuje se da se ekonomski rast proširi na sve zemlje centralne i istočne Evrope u 2016. godini. Prema istraživanju Unikredita, realan rast BDP-a u centralnoj, istočnoj i jugoistočnoj Evropi trebalo bi da dostigne 3,2 odsto ove i 3,3 odsto naredne godine, nakon ostvarenih 3,5 odsto u 2015. godini.\nMauro Đorđo Marano, zamjenik direktora Odeljenja za strateške analize CIE u Unikreditu, rekao je da je u tom regionu primjetan napredak kada je riječ o kreditiranju preduzeća.\nU narednom periodu u fokusu će biti kreditiranje privrede, naveo je on, pozivajući se studiju “Bankarstvo u CIE – podrška održivom razvoju i inovacijama”.\nMahom zbog manje investicija, a dijelom i zbog povećane privredne štednje, proteklih godina je kreditiranje korporativnog sektora u većini zemalja centralne, istočne i jugoistočne Evrope bilo oslabljeno, ali je rast kredita privredi ubrzan u nekim zemljama u 2015, navode analitičari ove banke.\nIstovremeno, struktura izvora finansiranja u regionu CIE pokazuje da postoji prostor za veću ulogu hartija od vrijednosti. Izvoz i fondovi EU trebalo bi da obezbjede dodatne poslovne mogućnosti za banke u regionu. Tanjug\nTagovi: analiticaribdpsrbijaunicredit banka\n03.05.2022 | 11:35


Maloletni migranti na otvorenom bez pristupa vodi i hrani - Centar za zaštitu i pomoć tražiocima azila / Asylum Protection Center\nMaloletni migranti na otvorenom bez pristupa vodi i hrani\nDatum kreiranja 12 Oktobar 2018\nPrilikom redovnih obilazaka otvorenih lokacija u Šidu, Centar za zaštitu i pomoć tražiocima azila svakodnevno razgovara, savetuje i informiše maloletna lica bez pratnje koja se nalaze na otvorenom, često iscrpljeni od boravka napolju i izloženosti nasilju od strane graničnih hrvatskih policajaca.\nTokom prethodne dve nedelje susreli smo najmanje 35 dečaka iz Avganistana, uzrasta od 14 do 17 godina. Ovi dečaci, veoma iscrpljeni, u blatnjavoj odeći i obući, neki od njih i bosi, objasnili su nam da se u Srbiji nalaze mesec dana i da skoro svakodnevno pokušavaju da pređu granicu sa Hrvatskom, najčešće hodajući i po 10 sati, kako bi se domogli neke od zemalja Evropske unije.\nTrenutno borave i spavaju u napuštenoj zgradi nekadašnje fabrike, i veoma su zabrinuti jer pored nedostatka finansijskih sredstava, nemaju pristup pijaćoj vodi i hrani, spavaju na otvorenom, neki od njih bez ćebeta ili vreća za spavanje. Kako navode, poslednji put su imali pristup vodi i hrani pre 10 dana, koju su im do tad dostavljali grupe međunarodnih volontera, a da se u međuvremenu snalaze kako znaju i umeju, te njihov pristup vodi zavisi od dobre volje lokalnih građana i ugostitelja. Ekman (17) iz Avganistana opisuje da im ponekad ugostitelji iz obližnjeg objekta daju da sipaju vodu, ali su ih ograničili na tri flaše dnevno, što, kako on navodi nije dovoljno, jer ih trenutno na toj lokaciji boravi najmanje 50 do 100, tako da moraju da piju vodu u manjim i nedovoljnim količinama, kako bi imali dovoljno za preživljavanje.\nNaš tim je obavestio nadležni Centar za socijalni rad o ovim maloletnim licima bez pratnje, ali je prijava nadležnoj instituciji ostala bez reakcije.


DIJALOG I SARADNJA ZA BOLJI MONITORING I IMPLEMENTACIJU STRATEGIJE JUGOISTOČNA EVROPA 2020\nHome / PROJEKTI / Završeni projekti / DIJALOG I SARADNJA ZA USPEŠNIJE PRAĆENJE PRIMENE STRATEGIJE JUGOISTOČNA EVROPA 2020\nZaključci i preporuke sa konferencije "Biznis za dobrobit zajednice" sa planom realizacije\nKonferencija "Biznis za dobrobit zajednice", 8. decembar, Impact Hub, Beograd\nPratite najnovije informacije o konferenciji\nOpšti cilj projekta je da se doprinese jačanju uloge OCD u zemljama jugoistočne Evrope u procesu praćenja primenene strategije Jugoistočna Evropa 2020, u okviru stuba Inkluzivni rast, posebno u delu koji se odnosi na socijalnu ekonomiju. Ovaj cilj će biti ostvaren kroz tri specifična:\nBolju informisanost i veće znanje OCD o značaju socijalne ekonomije za primenu strategije JIE2020;\nOsnažen dijalog između OCD i nadležnih nacionalnih institucija u regionu na polju socijalne ekonomije, a u okviru strategije JIE2020;\nBolju informisanost i prepoznatljivost prioriteta i ciljeva strategije JIE2020 u oblasti socijalne ekonomije, kao i o fazi implementacije u kojoj se nalazi strategije JIE2020 i potencijalnom uticaju koji strategije može da ima na javne institucije, OCD i građane u regionu.\nAnaliza i dopuna osnovnih nalaza iz Strateške studije o razvoju socijalne ekonomije u regionu jugoistočne Evrope u kontekstu strategije Jugoistočna Evropa 2020.\nIzgradnja zajedničke pozicije o mehanizmima za praćenje implementacije strategije JIE2020 u oblasti socijalne ekonomije;\nZagovaranje preporuka za unapređenje praćenja primene strategije JIE2020 u oblasti socijalne ekonomije.\nProjekat traje pet meseci - od avgusta do decembra 2015. godine.\nNacionalni izveštaji o stanju socijalne ekonomije u regionu Jugoistočne Evrope (dostupni samo na engleskom)


Mladost zatvara jesen\nZa vikend koji je pred nama odigraće se 15. kolo Područne fudbalske lige Zrenjanin, ujedno i poslednje kolo ove jeseni nakon čega sledi zimska pauza sve do marta naredne godine. U okviru ovog poslednjeg kola, fudbaleri iz Aleksandrova dočekaće na svom terenu ekipu Mladosti iz Banatskog Despotovca. Ovaj duel, koji je podjednako bitan i za domaće i za goste, odigraće se u nedelju sa početkom u 13h.\nFudbaleri Borca ulaze u ovaj meč u nešto boljem raspoloženju posle osvojenog boda u Melencima, iako su se mnogi potajno nadali da Aleksandrovčani mogu i do sva tri boda rezultat je ipak bio 1:1, dok gosti iz Banatskog Despotovca dolaze na Lukarelo posle poraza na domaćem terenu od istoimenjaka iz Lukićeva rezultatom 2:4.\nŠto se tabele tiče, Borac se takođe nalazi u za nijansu boljoj situaciji, sa osvojenih 18 bodova nalazi se na poziciji broj 11 dok je Mladost odmah ispod na poziciji broj 12 sa svega bodom manje od crveno-plavih. U prethodnih 10 godina odigrano je 16 duela između ova dva tima, Borac ima 8 pobeda, Mladost je 7 puta izlazila kao pobednik dok je jedan meč završen remijem.\nKada je u pitanju igrački kadar, domaći tim je oslabljen neigranjem Aleksandra Bicoka zbog suspenzije dok kod gostiju nema suspendovanih igrača ali nije poznato da li kompletan sastav stiže na Lukarelo. Naravno da domaćin ulazi u ovaj meč silno motivisan da uknjiži nova tri boda i na taj način na proleće krene lakše u nastavak sezone ali i da potencijalnom pobedom na sjajan način kruniše poslednjih 7 kola sa osvojenih 16 bodova od mogućih 21( sa samo jednim porazom, u Mužlji).\nIpak, neće biti uopšte lako da se nedeljno popodne završi u dobrom raspoloženju po Aleksandrovčane pre svega jer je Mladost, iako oslabljena pred početak sezone odlaskom nekoliko važnih igrača, sasvim dobra ekipa ali i zbog interesantnog podatka da je u duelima ova dva tima neretko gost odnosio pobedu.\nSve nas ovo dovodi do zaključka da nas u nedelju očekuje sigurno zanimljiva utakmica, stoga pozivamo navijače da kao i uvek dođu u velikom broju i daju još jednom bezrezervnu podršku voljenom klubu a fudbaleri Borca će sve učiniti da im se pobedom zahvale na podršci tokom cele sezone.\nJoš jednom, utakmica će se odigrati u nedelju u Aleksandrovu, na Lukarelu sa početkom u 13h.


Vreme 597 - Vojska u tranziciji: Slavno mirovanje -->\nZa ulazak u Partnerstvo za mir dobrovoljnost je preduslov, a ispunjavanje uslova – sasvim druga priča, za sirotinju naročito\nPRIVIKAVANJE NA MIR: Južna granica\nVojska Jugoslavije po mnogo čemu podseća na lik iz pripovetke Laze Lazarevića Sve će to narod pozlatiti koji kada se vrati iz rata obogaljen biva osuđen da prosjači na ulici. Zemlja vojne tradicije, uobičajeno označavane kao slavne, dovedena je na ivicu egzistencije, pa se to odrazilo na materijalnu situaciju u Vojsci Jugoslavije. Sa bruto nacionalnim dohotkom od 1400 dolara čvrsto smo prikovani za dno evropske ekonomske lestvice i sa te pozicije poletno pokušavamo da se uključimo u integracione procese koji su manje-više neminovnost. Pristupanje projektu Partnerstvo za mir jedna je od stvari koja bi trebalo da nam omogući ulazak u ekskluzivno evropsko društvo a direktno se tiče reforme Vojske i pratećih službi bezbednosti. O tome šta je Partnerstvo za mir i šta treba uraditi da bi se pristupilo ovom programu "Vreme" je pisalo u broju 592 ("Marš na Zapad"). Na ovom mestu ukratko o tome šta predstavlja ovaj program koji je usvojen još 1994. godine i čije članice nisu samo BIH i SRJ od svih zemalja istočnog bloka. Cilj ovog programa je podsticanje saradnje izmedju zemalja članica NATO-a i onih koje se uključe u program u oblasti načina finansiranja odbrane (transparentnosti vojnog budžeta), planiranja, edukacije kadrova, združenih vojnih vežbi, eventualnog učešća u mirovnim misijama, a sve zasnovano na demokratskim principima i tržišnoj ekonomiji. Uslovi za pristupanje ovom programu tiču se civilne kontrole oružanih snaga, reorganizacije vojnog sastava, jasnog zakonskog definisanja rada službi bezbednosti. Javnost bi trebalo da bude upoznata s načinom dodele i trošenja novca u vojne svhe, reorganizacija bi trebalo da podrazumeva realnu procenu finansijskih potreba oružanih snaga. Kako je istakao Jorgos Katsirdakis, predstavnik NATO-a, na jednodnevnoj konferenciji održanoj u Beogradu 10. juna ove godine, poreski obveznici trebalo bi da znaju u koje se svrhe njihov novac troši i vojska ne bi smela da bude tabu tema. U okviru programa PZM postoji preko hiljadu različitih projekata mađusobne saradnje i na zemljama je da se opredele za one koji im najviše odgovaraju. Bogate evropske zemlje poput Austrije, Irske, Finske i Švajcarske nisu članice NATO-a, ali su pronašle svoj interes i pristupile su Partnerstvu za mir. Pristupanje se prosto nameće ukoliko zemlja želi da se pridruži onome što se zove Evropska unija. Korake u tom pravcu učinila je savezna administracija i očekuje se da bismo mogli da postanemo deo ovog društva već u novembru ove godine. Takve potvrde dolaze iz Ministarstva odbrane i iz ministarstva spoljnih poslova. Dakle, volja postoji, kontakti su uspostavljeni, ali na terenu ima određenih problema.\nFINANSIJE: Načelnik Generalštaba VJ general Nebojša Pavković u poslednjem intervjuu izneo je alarmantne podatke koji se tiču materijalnog položaja oružanih snaga na čijem je čelu. Vojska je za tekuću godinu potraživala sredstva u iznosu od 140 milijardi dinara, odobreno je svega 57,7 milijardi, a zaista je dobijeno 32,5 milijardi dinara.\n"Kasarnama preti isključenje vode i struje, prekidaju se isporuke hrane, plate su za 110 odsto ispod zakonskog minimuma, mnogi vojnici su primorani da žive od dopunskog rada", tvrdi general Pavković. Da je stanje u vojsci veoma teško potvrđuje i resorni ministar u saveznoj vladi Velimir Radojević, koji naglašava da novca ima za elementarne funkcije do oktobra a šta će posle biti još se ne zna. U tom kontekstu njegove reči zvuče upozoravajuće: "Ukoliko država ne obezbedi dodatna sredstva, ključni zadatak zbog kojeg postoji vojska biće doveden u pitanje."\nPrema podacima dobijenim ljubaznosću personala Ministarstva odbrane, udeo vojnog budžeta u ukupnom bruto nacionalnom dohotku iznosi 3,87 odsto s tim da je taj procenat u praksi veći jer treba isplaćivati penzije vojnim licima koja više nisu u aktivnoj službi. Ovaj podatak govori da se novac izdvaja po evropskim standardima, u zemljama NATO-a je 3,35 odsto, samo što je naš BND nešto skromniji. S druge strane, pravi balast predstavlja broj vojnika koji trenutno iznosi blizu 80.000, a po standardima Evropske unije ne bi trebalo da prelazi 0,5 odsto od ukupnog broja stanovnika. Tako, na primer, Švedska, koja ima približno isto stanovnika kao zajednica Srbije i Crne Gore, uspeva da održi oružanu silu na broju od 25.000. U Ministarstvu odbrane ističu da su naše oružane snage drastično smanjene jer smo ranije imali sastav od oko 105.000 duša. Saznajemo da se kod nas po vojniku izdvaja najmanje novca u čitavom regionu i ta suma je oko 1500 dolara.\nPotrebe ovako glomazne armije kakva je danas jugoslovenska su velike, pa je nužno obezbediti, na primer, stanove, prema rečima Pavkovića, za 38.860 lica zaposlenih u VJ. Ako ovaj broj pomnožimo sa 10.000 dolara, koliko je prosečno potrebno za izgradnju jedne stambene jedinice, doći ćemo do iznosa od 388 miliona dolara za zadovoljenje samo ovih potreba.\nU Vojsci i Ministarstvu odbrane procenjuje se da je za modernizaciju oružanih snaga potrebno oko dve milijarde dolara (pet godina po 400 miliona) mimo redovnog novca iz budžeta. Planira se da se do 2005. od prodaje vojnih objekata zaradi preko 300 milona dolara, a ako uđemo u program Partnerstvo za mir, mogu se očekivati krediti koji bi pospešili modernizaciju oružanih snaga. Zasad nema konkretnih ideja i planova, ne zna se tačno koliko će ljudi iz vojske ostati bez posla. Ovo pitanje je najosetljivije za ljude iz vojnog establišmenta, pa odgovor nismo mogli da dobijemo u resornom ministarstvu. Ksenija Atanasijevski iz Uprave za informisanje Ministarstva odbrane ponovila je nekoliko puta da je broj pripadnika oružanih snaga već drastično smanjen i da se nije razmatralo novo smanjenje. Međutim, ukoliko država zaista želi da zaigra u istom kolu sa ostalih 46 članica programa PZM moraće da učini nešto i u tom smislu jer, kako kaže Vladan Živulović, predsednik Atlantskog saveta Jugoslavije, nije baš racionalno finansirati nešto što objektivno ne možeš da platiš.\nCIVILNA KONTROLA: Prebacivanje vojne kase u Ministarstvo odbrane i stavljanje glavnog vojnog inspektorijata pod kapu Predsedništva države koraci su koji su učinjeni u povećanju civilne kontrole armije. Ove odluke i promene rezultat su delimične prošlogodišnje promene Zakona o vojsci, dok će se na novi, reformski, čekati jer treba redefinisati državnu zajednicu. Ministar vojni smatra da "proces redefinisanja odnosa Srbije i Crne Gore neće uticati na dinamiku prijema naše zemlje u Partnerstvo za mir", dok naša sagovornica iz informativne službe misli da bez toga ne možemo krenuti odlučnije u pravcu tranzicije vojske. Ono što predstavnici NATO-a očekuju jeste institucionalizacija ove oblasti u smislu davanja većih ovlašćenja parlamentarnim odborima koji bi trebalo da imaju kontrolu i uvid u sve ono što se u vojsci dešava. Treba naći i dovesti nove ljude na čelo armije, prekinuti partikularne partijske uplive u poslove odbrane zemlje. Penzionisani general i savetnik crnogorskog predsednika Blagoje Grahovac je na pomenutoj konferenciji naglasio da do istinske reforme ne može doći dok su na čelu vojske ljudi starog mentalnog kova koji protežiraju ratni sistem odbrane u mirnodopsko doba. U pogledu rekonstrukcije treba napraviti programe resocijalizacije onih ljudi koji će izgubiti posao u vojsci i u tu svrhu je moguće dobiti pomoć od Svetske banke. Na primer, Bugarska je dobila prošle godine oko pet miliona dolara za tu vrstu programa. U ove procese treba uključiti nevladine organizacije koje se bave odnosom civilnog i vojnog sektora. "Potrebna je svojevrsna menadžerska reorganizacija koju će pomoći civilni sektor", mišljenje je Bojana Dimitrijevića iz Instituta društvenih nauka.\nKao i za čitavo društvo, pred vojskom su dani prepuni uzbudjenja i akcije. To za oružane snage nije novost, samo što će ovoga puta morati da rade za stolom i preispituju svoju ulogu i smisao. Preko puta će imati one s kojima su koliko juče ratovali i koji im sada kažu da se dovedu u red i počnu da sarađuju. Vojska koja nema novca da plati struju i kupi paštete za doručak svojim pripadnicima nema previše izbora. Ulazak u program Partnerstvo za mir bio bi povratak u neku vrstu normalnog sveta, civilizacijska potreba pre nego još jedno uslovljavanje stranih sila. Ako je sračunati Zapad procenio da mu se više isplati dogovor od tuče, možda bismo i mi mogli da nađemo svoju računicu. Samo, bez priče da je moralo tako zbog pukog preživljavanja i zbog donacija bez kojih se ne može. Greške su učinjene i sad imamo šansu da dobijemo dobru štaku za polomljenu nogu.


Ugovor istekao, Stanković odlučuje - Novi rastanak sa Zvezdom? - Sportske.net\nUgovor istekao, Stanković odlučuje - Novi rastanak sa Zvezdom?\nPoslednji je dan juna, mladom fudbaleru ističe ugovor i nema najava da bi mogao da bude produžen.\n''Delije'' spremite se, Zvezda do kraja nedelje završava veliko pojačanje!Kako je ''Transfermarkt'' procenio srpskog šampiona, Zvezdina deca sada vrede mnogo više!''Transfermarkt'' UTROSTRUČIO Sadikovu vrednost za samo dva meseca, ali Partizan ima i JOŠ SKUPLJEG igrača!Zvezdi stigao poklon iz Amerike!Na Marakani stežu kaiš, koliki je Zvezdin budžet za prelazni rok?\nDejan Stanković je od svog dolaska na klupu Crvene zvezde odlučio da pruži priliku najtalentovanijim igračima iz omladinskog pogona, što su na najbolji način iskoristili Željko Gavrić, Veljko Nikolić, Andrija Radulović, pa i Marko Konatar, ali među njima nije bilo Juga Stanojeva.\nOvaj krilni fudbaler je u više navrata bio priključivan prvom timu na pripremama, ali kada sezona krene, kao po pravilu je bio vraćan korak unazad.\nProteklu sezonu je proveo na pozajmici u Grafičaru, gde je na 28 mečeva postigao sedam golova, uz četiri asistencije, što je sasvim solidan učinak, ali problem je što mu ugovor sa Zvezdom ističe i za sada nema nagoveštaja da bi trener Stanković mogao da mu ukaže neku novu priliku.\nZato deluje izvesno da će potražiti novu sredinu, možda u nekom drugom superligaškom klubu. Vreme je da se oproba u eliti, s obzirom da će krajem jula napuniti već 21 godinu.\nDodajmo još da danas ugovor ističe i rezervnom golmanu Zoranu Popoviću, koji bi karijeru trebalo da nastavi u Bugarskoj, u ekipi Levskog.


Jovana Jakšić debituje u glavnom žrebu Rolan Garosa\nMlada Fed kup reprezentativka Srbije Jovana Jakšić u Parizu na Otvorenom prvenstvu Francuske debitovaće po prvi put u glavnom žrebu gren slem turnira. Jovana će u prvom kolu Rolan Garosa odmeriti snage sa slovačkom teniserkom Danielom Hantuhovom.\n"Veoma sam uzbuđena što ću igrati moj prvi meč u glavnom žrebu gren slem takmičenja. Dobiti priliku da igrate protiv top igrača kao što Hantuhova je fantastično. Nemam šta da izgubim i izačiću na teren i igrati svoju igru. Ona je bila jedna od najboljih igračica svetu, tako da je to veliki izazov za mene" - rekla je Jovana.\nTipsarević donirao 10.000 dolara za ugrožene u poplavama – Srbija maj 2014.\nDatum objave: 23.05.2014. // Kategorija: Vesti\nTragedija koja je zadesila Srbiju pokazala je da Srbija ima dušu. Akcija prikupljanja pomoći za nastradale je u punom zamahu, a u tu humanu akciju uključili su se i naši sportisti, posebno naši teniseri i teniserke. Proslavljeni teniski as Srbije Janko Tipsarević je jedan od prvih koji je pokrenuo pravu lavinu i sve više sportista, posebno tenisera, uključilo se u ovu prelepu humanitarnu priču.\nNesebično, krajnje odgovorno , svesan razorne tragedije srpskog naroda, otvorenim srcem, velikim baš kao što je i trenutna borba za živote nastradalih, krenuo je u sakupljanje pomoći. Prve večeri velike tragedije koja je zadesila naš narod kupio je one najnužnije stvari, potrpao u kola i doneo u SC Banjica gde su počeli da dolaze ljudi koji su usred vremenske kataklizme koja je zadesila našu zemlju ostali bez krova nad glavom. Svojim primerom ukazao je na ono što Srbiju i njen narod odvajkada krasi - solidarnost, ogromno srce i želja da se pomogne kada je najpotrebnije.\nHUMANITARNI TURNIR U SUBOTICI\nDatum objave: 22.05.2014. // Kategorija: Vesti\nPredstojećeg vikenda na terenima TK Spartak u Subotici održaće se turnir i sva prikupljena sredstva biće uplaćena u fond za postradale od poplava u Srbiji.\nNa turniru se očekuje učešće više od 80 igrača sa područja Sombora, Subotice i Novog Sada, a osnovna kotizacija po igraču će biti 1000 dinara. Napomena organizatora je da je turnir humanitarnog karaktera, tako da se očekuje znatno veća uplata po igraču. Predsednik TK Spartak Milan Vučković napomenuo je da je ovaj turnir i napravljen na inicijativu igrača koji su želeli na taj način svojim kotizacijama pomognu postradale u poplavama. Takodje, Vučković poziva i ostale klubove iz Srbije da slede ovaj primer i tako se uključe u širu akciju pomoći.\nKAZAHSTAN PRISKAČE U POMOĆ SRBIJI !!!\nTeniski savez Kazahstana spreman je da pomogne postradalima u Srbiji. Ovo je juče u telefonskom razgovoru sa Dušanom Orlandićem potvrdio Bulat Utemuratov, predsednik Teniskog saveza Kazahstana. Kasnije, putem e-maila, zatražena su dopunska objašnjenja, kako bi pomoć u novcu i opremi bila adekvatna potrebama.\nOvo je prvi odziv na sveobuhvatnu akciju TSS i dopisa koji je poslat u sve zemlje članice ITF.\nInače, i dalje prijatelji tenisa širom sveta zovu TSS u nameri da dobiju bliža obaveštenja i instrukcije gde i kako mogu da pomognu. U sledećih nekoliko dana znaće se i tačna količina donacije iz Kazahstana i biće objavljena u medijima i na našem sajtu.\nRASPORED PROFI TURNIRA U SRBIJI 2014.\nArmenulić nastavlja da pomaže\nDatum objave: 21.05.2014. // Kategorija: Vesti\nBivši teniski selektor, a sadašnji počasni član UO TSS Radmilo Armenulić, inače nosilac nacionalnih priznanja odvojio je 15 posto svojih mesečnih primanja u korist fonda za sanaciju od šteta koje su prouzrokovale poplave u Srbiji – maj 2014.\nOvo je nastavak Armenulićevih aktivnosti započetih još prošle nedelje kada je krenuo sa donošenjem opreme i stvari koje su potrebne za najugroženije.\nHeroj Srbije Novak Đoković nagradu od 500.000 dolara dao za pomoć ugroženima!\nDatum objave: 19.05.2014. // Kategorija: Vesti\nNajbolji teniser Srbije Novak Đoković dan posle osvojene titule u Rimu odlučio je da donira sav osvojeni novac sa ovog takmičenja za ugrožene u katastrofalnim poplavama u Srbiji i na taj način pomogne svom narodu. Reč je o sumi od 500.000 dolara, koliko je Đoković zaradio na turniru u Italiji, nakon što se oduzme porez na ukupnu nagradu.\nPored ovog gesta, u akciji prikupljanja pomoći Fondacija „Novak Đoković“ je preko pej pal računa za samo tri dana skupila 100.000 dolara, koji će, baš kao i lična sredstva našeg tenisera, biti upotrebljena za pomoć u sanaciji vrtića i škola širom Srbije koje su pretrpele oštećenja zbog katastrofalnih poplava.\nNovak je srpska teniska ikona našeg vremena, naš nacionalni heroj kome kliče ceo svet!\nAna Ivanović donirala milion dinara!\nBEOGRAD, 19. maja 2014. (Beta) - Teniserka i ambasadorka UNICEF-a u Srbiji Ana Ivanović je u ponedeljak poklonila milion dinara stanovništvu stradalom u velikim polavama u Srbiji, saopštio je UNICEF.\n"Izuzetno mi je teško kada vidim kolike su razmere ove nesreće koja je zadesila Srbiju, ali sam ujedno i dirnuta kada vidim koliko ljudi je pokazalo svoju plemenitost i spremnost da pomognu. Znam da je UNICEF već na terenu i brine da sva deca dobiju pomoć", rekla je Ana Ivanović.\n"Ova donacija je samo početak, zato što mislim da težak period tek sledi. Svi moramo da budemo jedni uz druge i da zajedničkim snagama probamo da se izbavimo iz ovakve situacije zato što je zaista jako tužno videti sve ove potresne slike i znam da vrlo mnogo dece pati", rekla je Ana Ivanović.\nDirektor UNICEF-a Mišel Sen-Lo izjavio je da je veoma počastvovan što se Ana Ivanović pridružila akciji te organizacije i istakao da njena pomoć mnogo znači.\n"U ovoj tragediji koja je zadesila Srbiju, izuzetno nam je drago što smo dobili podršku naše nacionalne ambasadorke Ane Ivanović, koja je uputila UNICEF-u sredstva koja će pomoći da obezbedimo više od 1.000 ugroženih porodica", rekao je Sen-Lo.\nTeniski as Srbije Nenad Zimonjić donirao milion dinara za žrtve poplava\nNajbolji dubl teniser Srbije, najtrofejniji teniski as naše zemlje Nenad Zimonjić, koji je juče osvojio turnir iz Masters serije u Rimu, jednog od najprestižnijih turnira sveta, donirao je danas na račun Vlade Republike Srbije milion dinara za žrtve poplava koje su zadesile našu zemlju.\nVišegodišnji Dejvis kup reprezentativac Zimonjić veliki je humanista, uvek i na svakom koraku širom planete nastoji i čini da Srbiju promoviše u najlepšem svetlu. Koliko je njegovo srce veliko pokazao je još jednom ovim izuzetnim gestom, odvojivši veliki novac za pomoć svim sunarodnicima koje je vremenska nepogoda koja je Srbiju pogodila protekle nedelje, ostavila bez doma, bez svega što su čitav život stvarali i radili, kao i bez osnovnih uslova za život. Nenad je pokrenuo čitav niz akcija širom sveta za pomoć žrtvama poplave u Srbiji, i angažovao u akciji pomoći veliki broj prijatelja širom planete koje ima naš teniski maestro. Pred Srbijom i žrtvama poplava je težak put oporavka, Zimonjić je obećao da će nastaviti sa akcijama i organizacijom pomoći svima kojima je ona u ovom i trenucima koji dolaze najpotrebnija.\nMlada Fed kup reprezentativka Srbije u akciji TSS prikupljanja pomoći žrtvama poplava\nDatum objave: 18.05.2014. // Kategorija: Vesti\nVeliko srce mlade Fed kup reprezentativke Srbije Jovan Jakšić! Ceo dan (nedelja 18.05.2014) Jovana je pored toga što je donirala veliku količinu hrane, vode, odeće...provela prikupljajući pomoć za žrtve poplava u Srbiji (maj 2014) i apelujući na javnost, sportiste, ljubitelje tenisa, njene koleginice i kolege da pruže pomoć sunarodnicima koje je vodena stihija ostavila bez doma i svega što nosi jedan normalan život.\nNa kraju dana, sva pomoć koja je na apel Jovane prikupljena u velikoj količini i koja je ceo dan stizala sa svih delova Beograda u prostorije TSS, kombijem je odvežena u Šabac i uručena žrtvama poplava.\nPrethodna strana12...242243244245246247248...349350Sledeća strana\nTodoroviću trofej do 18 u TK Dril\nObradovićeva vicešampiona junioskog ITF turnira u Turskoj\nKrunićevoj dubl trofej u Egiptu\nNERADNI DANI POVODOM DANA DRŽAVNOSTI - SRETENJE


Izetbegović primio delegaciju Bosna Sandžak udruženja: Sačuvati bosanski jezik u Turskoj\nPredsjednik SDA i predsjedavajući Doma naroda Parlamentarne skupštine BiH Bakir […]\nObjavljeno: 15.10.2019. u 16:13\nPredsjednik SDA i predsjedavajući Doma naroda Parlamentarne skupštine BiH Bakir Izetbegović primio je danas predstavnike udruženja Bosna Sandžak koje okuplja bošnjačku dijasporu u Turskoj.\nRazgovarano je o aktivnostima Bosna Sandžak udruženja na očuvanju i promociji nacionalnog identiteta i tradicije Bošnjaka u Turskoj, sa naglaskom na zaštitu bosanskog jezika i kulturne tradicije kod Bošnjaka u Turskoj.\nNaglašeno je da je velika bošnjačka zajednica snažna poveznica između Bosne i Hercegovine i Republike Turske, koja daje snažnu perspektivu za dalje jačanje odnosa.\nIzetbegović je podržao aktivnosti Bosna Sandžak udruženja, naglasivši važnu ulogu koju je ono odigralo u zbrinjavanju bošnjačkih izbjeglica, koji su izbjegli u Tursku u periodu agresije na Bosnu i Hercegovinu, kao i u zaštiti kulturnog i nacionalnog identiteta kod Bošnjaka u Turskoj.\nPredstavnici udruženja Bosna Sandžak pozvali su predsjednika Izetbegovića na svečanu ceremoniju u Istanbulu povodom obilježavanja 30 godišnjice od osnivanja ovog udruženja.\nIzetbegović – Sattler: Evropske integracije BiH uzajamno važne\nSDA: Tužilaštvo poslalo dopis neformiranoj komisiji, mora se utvrditi krivična odgovornost onih koji blokiraju Parlament


Vujanović: Redovno stanje bezbednosti\nPredsednik Cnre Gore Filip Vujanović nije se danas saglasio sa ocenama dela opozicije da je bezbednosna situacija u zemlji "vanredna" i da je na delu "obaveštajno-politički rat".\nPredsednici Nove srpske demokratije (NOVA) Andrija Mandić i Pokreta za promjene (PZP) Nebojša Medojević razgovarali su danas na svoj zahtev sa predsednikom Crne Gore Filipom Vujanovićem o bezbednosnoj situaciji u državi.\nRazgovor su tražili povdom slučaja "listing", curenja poverljivih informacija sa sednica odbora za bezbednost, ostavke direktora tajne policije, te namere vlasti da za čelne ljude u javnoj i tajnoj policiji postavi partijske kadrove.\nMandić i Medojević su nakon sastanka novinarima preneli da su Vujanoviću saopštili svoje viđenje bezbednosne situacije, ocenili da je ona "vanredna", da je na delu "obaveštajno-politički rat" i da ne isključuju mogućnost "odmazde ljudi iz organizovanog kriminala prema nekim ljudima iz policije, Agencije za nacionalnu bezbednost, ministrima, političarima, novinarima".\nPredsednik države je saopštio da prema informacijama kojima on raspolaže, stanje u Crnoj Gori "nije vanredno, službe bezbednosti mogu da se bore protiv organizovanog kriminala i korupcije, te da je rizik eventualne odmazde organizovanog kriminala, minimalan", preneo je novinarima Vujanovićeve ocene lider PZP-a Medojević.


RTCG - Radio Televizija Crne Gore - Nacionalni javni servis :: Region :: Bez sporazuma sa Srbijom ulazimo u opasnu zonu\nTAČI OCIJENIO 24. 06. 2019. 12:58 >> 12:57 3\nBez sporazuma sa Srbijom ulazimo u opasnu zonu\nPredsjednik Kosova Hašim Tači ocijenio je danas da ukoliko ove godine ne bude postignut pravno obavezujući sporazum između Kosova i Srbije može doći do opasne zone i destabilizacije cijelog regiona.\n"Želimo da jednom za svagda pojasnimo naš odnos kao države sa državom Srbijom, što se može postići samo kroz dijalog koji će imati jasne rokove, precizne ciljeve, garancije i međunarodnu podršku SAD i EU. Ne sumnjam da ako ove godine ne napravimo pravno obavezujući sporazum između Kosova i Srbije, ući ćemo u opasnu zonu odnosa koji bi mogli da destabilizuju cio region", rekao je Tači na otvaranju konferencije "Glas naroda".\nOn je naglasio da situacija i nedavni događaji uopšte nijesu obećavajući i da se stvari uopšte ne kreću.\n"Uprkos nedavnim inicijativama za otvaranje dijaloga, rezultat je nula. Nedostatak dijaloga i mogućnost postizanja sporazuma za normalizaciju odnosa između Kosova i Srbije je najveći mogući rizik za bezbjednost i stabilnost Kosova", rekao je on.\nKosovski predsjednik je rekao da je zadovoljan što scenario "korekcije granica" u istraživanju ima najveću građansku podršku.\n"Svi mi ovde smo svesni da ne možemo da čekamo još dvadeset godina da jednom za svagda okončamo odnose između nas i Srbije. Vrijeme nije naš saveznik. Status kvo u ovim izvještajima sa Srbijom je nestabilan. To je jasno dokazano u vašem istraživanju, prema kojem je više od 91 odsto ispitanika protiv statusa kvo", rekao je Tači.\nOn je naveo da kao predsjednik Kosova ima moralnu dužnost da učini sve da pomogne da se Albanci koji žive u Preševskoj dolini pridruže Kosovu na potpuno miran i demokratski način.\nSrbija-Kosovo Hašim Tači\nHoće li Vučić ,,osloboditi“ Srbiju od Kosova\n10. 03. 2020. 18\nKosovo i Srbiju spojiće autoputem i željeznicom\n14. 02. 2020. 11\nPriština negira da je Gana povukla priznanje\n11. 11. 2019. 24\n11. 11. 2019. 26


Javni nastup i osnove organizovanja — besplatna radionica u Startit Centru Zrenjanin - startit\nJavni nastup i osnove organizovanja — besplatna radionica u Startit Centru Zrenjanin\nDvodnevna radionica će biti održana 10. i 11. novembra.\nMarijana Milićev - 29. Oktobar, 2018.\nU Startit Centru Zrenjanin će biti održana dvodnevna besplatna radionica o javnom nastupu i osnovama organizovanja u subotu, 10. novembra, od 16 do 20 časova i nedelju, 11. novembra, od 12 do 16 časova.\nDvodnevna, besplatna, obuka o javnom govoru i javnom nastupu se oslanja na osnove organizovanja zajednice i metodologiju profesora Maršala Ganca sa Harvard Univerziteta.\nPrvi dan je predviđen za teme javnog govora i javnog nastupa, dok će se drugog dana biti obrađivane teme liderstva i organanizovanja. Prisutni će imati priliku da naprave svoje prezentacije i da pozovu ljude na prezentaciju o temama koje su njima važne. Uz to će moći da se priključe kampanji ‚‚U ime kulture”, koja za cilj ima promovisanje postojećih i stvaranje novih kulturnih sadržaja u Zrejaninu.\nRadionica se realizuje u saradnji sa organizacijom Srbija u pokretu.\nPredavanje je namenjeno svima onima koji veruju da kulturna scena u Zrenjaninu može biti unapređena i imaju želju da daju svoj doprinos.\nMarina Pavlić, predsednica UG Srbija u pokretu, ima 9 godina iskustva u oblasti organizovanja zajednice i udruživanju ljudi da pokreću promene u svom okruženju koje su njima važne. Asistent je na Harvardovom online kursu profesora Maršala Ganca o organizovanju zajednice.\nŽeljan Popov, diplomirani filozof, omladinski aktivista, jedan od osnivača i kopredsednik Zrenjaninske omladinske razvojne organizacije — ZORO. Kroz porogram mentorske podrške Srbije u pokretu sticao je iskustva u oblasti društvenog organizovanja na lokalu. Jedan od pokretača neformalne biciklističke inicijative Zrenjaninska Kritična masa.\nDvodnevna radionica o javnom nastupu i osnovama organizovanja biće održana u subotu, 10. novembra, od 16 do 20 časova i nedelju, 11. novembra, od 12 do 16 časova u Startit Centru Zrenjanin (Trg slobode 7, na prvom spratu).\nProgram je besplatan, ali je broj ograničen na 25 polaznika. Organizatori žele da ovom programu prisustvuju oni koje ova tema zaista zanima, pa sve zainteresovane mole da se prijave samo ako su sigurni da će oba dana moći da joj prisustvuju.\nPrijave su otvorene na ovom linku do popune mesta.\nU slučaju kada se neko od učesnika prijavio, a nije u mogućnosti da pohađa seminar, organizatori ih mole da se jave bar dva dana ranije kako bi mogli da pozovu sve zainteresovane, koji se nalaze na listi čekanja.


Hjuston u polufinalu, drugi brejk Klipersa kod šampiona (VIDEO) - SPORTSKI ŽURNAL\nHjuston je sa 4:1 u seriji pobedio Jutu i treći put uzastopno se plasirao u polufinale, u kome će igrati protiv pobednika duela Golden Stejta i Los Anđeles Klipersa\nKošarkaši Hjustona plasirali su se u polufinale plej-ofa Zapadne konferencije NBA lige pošto su noćas u petoj utakmici pobedili Jutu sa 100:93.\nHjuston je sa 4:1 u seriji pobedio Jutu i treći put uzastopno se plasirao u polufinale, u kome će igrati protiv pobednika duela Golden Stejta i Los Anđeles Klipersa.\n- Nismo ubacili onoliko šuteva koliko smo hteli, ali u poslednjih nekoliko utakmica odbrana nas je održala - rekao je Harden.\nLos Anđeles Klipersi pobedili su Golden Stejt sa 129:121 i smanjili na 2:3 u plej-ofu Zapada.\n- Naš cilj je bio da produžimo seriju i odigramo još jednu utakmicu na domaćem terenu. Pogrešili su što su mislili o polufinalu - rekao je Vilijams.\nU ekipi dvostrukog uzastopnog šampiona najefikasniji je bio Kevin Durent sa 45 poena, šest asistencija, šest skokova i dve blokade. Stef Kari dodao je 24 poena, a Klej Tompson 22.\nNaredna šesta utakmica na programu je u petak uveče u Los Anđelesu.


Martinović: Za godinu dana deset odsto manje nezaposlenih\nU Beogradu je broj nezaposlenih u odnosu na isti period prošle godine manji za 12 odsto, rekao je Martinović Tanjugu i napomenuo da je taj broj sada 87.000.\n"Beograd je danas u boljoj poziciji", zaključio je Martinović, navodeći da je na smanjenje nezaposlenosti uticala veća privredna aktivnost, ali i ambijent koji je privukao strane investitore.\nZa aktivne mere zapošljavanja ove godine će biti izdvojeno 3,65 milijardi dinara iz sredstava NSZ i dodatnih 550 miliona dinara za osobe sa invaliditetom, a javni poziv za njihovu realizaciju raspisan je danas, rekao je Martinović.\nDodao je da će, pored toga, na raspolaganju biti i pet miliona evra iz pretpristupne pomoći što će, kaže, uključiti dodatnih 1.500 lica u programe mera koji su identični pozivima NSZ.\n"Mi smo raspisali 10 javnih poziva za različite kategorije. Tu su programi stručne prakse za mlade ljude koji izlaze iz procesa obrazovanja, program sticanja praktičnih znanja za nekvalifikovane i dugoročne nezaposlene, kao i program obuka za poznatog poslodavca. Jedan od programa koji se najviše traži je otvaranje novih radnih mesta i samozapošljavanja...", naveo je Martinović.\nNapominjući da je prošle godine više od 100 lokalnih samouprava učestvovalo u sufinansiranju programa, a da je 40 samostalno finansiralo mere zapošljavanja, Martinović je rekao da sličnu situaciju očekuje i ove godine.\nKako je rekao, opštine i gradovi mogu da apliciraju za sufinansiranje mera do 19. februara.\n"Očekujemo da se odazovu u velikom broju. Svi oni zahtevi koji budu u skladu sa akcionim nacionalnim planom i sa našim uputstvima biće uvaženi. Verujem da će lokalne samouprave biti zadovoljne iznosom sredstava koje će dobiti kao podršku njihovim budžetima", rekao je Martinović.\nGovoreći o prekvalifikaciji, direktor NSZ je naveo da je najviše ljudi zainteresovano za IT sektor, uz napomenu da postoji velika lista deficitarnih zanimanja.\n"Najveće interesovanje vlada za IT sektorom. Ono što vidimo da je traženo jesu zanatlije poput bravara, tesara, molera, keramičara, zavarivača. Traženi su i kuvari, poslastičari i pekari, ali i radnici obezbeđenja, negovateljice...", rekao je Martinović.\nNa posao, kaže, najduže čekaju oni koji nemaju kvalifikacije i koji nisu ulagali u svoje veštine, te su kroz proces obrazovanja prošli bez sticanja stručnih praksi.\n"Na žalost, ima i takvih, oko 30 odsto na našoj evidenciji", zaključio je Martinović.


Počinje nova era: NATO povećava agresivnost u Evropi, a izgovor je Rusija - Sputnjik Srbija\n03:50 06 Mart 2021\n17:37 27.06.2019 (osveženo 18:04 27.06.2019) Preuzmite kraći link\nOvu meru je lično saopštio generalni sekretar Alijanse Jens Stoltenberg, koji je naglasio da će se NATO pridržavati „uravnoteženog i odbrambenog pristupa svemu što radi, a sve sa ciljem da se Rusiji pruži odgovor, zbog njenog neispunjenja sporazuma, koji je još krajem osamdesetih godina prošlog veka potpisan između SAD i SSSR-a“.\nJedina „svetla tačka“ u Stoltenbergovoj izjavi bila je tvrdnja da ni jedna članica NATO-a nema nameru da raspoređuje nove nuklearne kopnene rakete u Evropi, već da se isključivo radi o recipročnom tipu odgovora na ruska dejstva, kako bi se održalo „efikasno obuzdavanje“.\nVojni analitičar Andrej Koškin tvrdi da u ovim rečima Stoltenberga nema ničeg čudnog, već da se NATO, kao i do sada, kada je reč o spoljnopolitičkoj trajektoriji, ponaša isključivo po uzoru na SAD.\nKako objašnjava, NATO je vojnopolitički savez, samim tim treba imati na umu da je u sve ovo politika umešana, i to u velikoj meri. Stoga i izjave Stoltenberga, pre svega, treba tumačiti iz političkog ugla, a ne iz vojnog.\n„NATO je od samog početka podržavao jednostrani izlazak SAD iz ovog sporazuma, međutim, nakon što se Evropa pobunila i ukazala da se SAD ne brinu o njenoj bezbednosti, iako su se obavezale da to čine, pa zbog te obaveze i nije došlo do formiranja takozvane evropske vojske, odgovornost za svu ovu situaciju je postepeno sa Amerike prebačena na Rusiju“, ističe on.\nKoškin podseća da se to jako dobro moglo videti i iz medija, jer su se odjednom širom sveta pojavile optužbe kako je, navodno, Rusija razlog izlaska Amerikanaca iz Sporazuma.\n„Naravno da će ovaj šablon pratiti i NATO, jedini problem je što neće to sve izgledati tako vešto. To možemo da vidimo i iz izjava Stoltenberga — upućene su pretnje i upozorenja, ali ništa konkretno se ne najavljuje. Međutim, ne treba zanemariti činjenicu da se, uprkos tome, infrastruktura Alijanse i dalje približava ruskim granicama, a broj vojnih vežbi je sve veći i veći. Pored toga, sve su češći primeri kršenja vazdušnih prostora Rusije, a svedoci smo i svakodnevnih patroliranja oko ruskih granica i raznih drugih provokacija“, dodaje.\nŠto se tiče odgovora Rusije, Koškin tvrdi da je tu situacija čista, budući da Moskva ima jasnu spoljnopolitičku i vojnu doktrinu, kao i jasan koncept nacionalne bezbednosti, pre svega, kada je reč o svim izmenama vojne situacije na zapadnim granicama, usled čega se momentalno raspoređuju dodatne jedinice i premešta se neophodna borbena tehnika, a sve u cilju simetričnog odgovora i reagovanja, kako bi se sve pretnje u potpunosti neutralizovale.\n„Rusija na dnevnom redu ima druge probleme kojima treba da se bavi, a to su ekonomija i tome slično, ali, kada je reč o spoljnoj politici i o osiguravanju sopstvene bezbednosti, tu Moskva nema nikakvih problema i NATO to jako dobro zna“, zaključuje Koškin.\nPotezi bez smisla\nIstovremeno, komentarišući izjavu Stoltenberga, zamenik šefa komiteta za odbranu Državne dume Rusije Jurij Švitkin za Sputnjik ističe da svi te odbrambeni potezi koje pokreće NATO nemaju nikakvog smisla, jer Rusija nema nameru nikoga da napada.\n„Prema njegovim rečima, kreće jedna sasvim nova era, koja potvrđuje činjenicu da celokupna odgovornost za rušenje evropske arhitekture bezbednosti leži na Americi. Upravo to evropske zemlje moraju da osveste i pred sopstvenim narodima“, ukazuje Švitkin.\nMeđutim, iako NATO govori da neće razmeštati nove nuklearne rakete na kopnu Evrope, to ni malo ne umanjuje agresivnost Alijanse, budući da se broj vojnih vežbi povećao i za nekoliko desetina puta, i to u blizini ruskih granica, a povećao se i vojni kontingent američkih snaga u mnogim evropskim zemljama, tvrdi zamenik šefa komiteta za odbranu Državne dume Rusije.\nŠvitkin smatra i da Rusija treba recipročno da odgovori na sva dešavanja u blizini njenih granica, kako se ne bi dopustila bilo kakva agresija prema njoj.\nodgovor, pretnje, Sporazum o raketama srednjeg i malog dometa


VEĆI OD AJA SOFIJE: Evo kako se gradi najveći pravoslavni hram na svetu (VIDEO) - Naša Borba\nVEĆI OD AJA SOFIJE: Evo kako se gradi najveći pravoslavni hram na svetu (VIDEO)\nNa Uralu će biti izgrađen najveći pravoslavni hram na svetu, veći od „Aja Sofije“.\nSaborni hram koji će moći da primi oko 37.000 ljudi biće izgrađen na teritoriji Srednjeuralskog ženskog manastira, saopštila je članica nevladine organizacije „Ruski narodni front“ u Sverdlovskoj oblasti Žana Rjabceva.\n„To će biti najveći pravoslavni hram u svetu“, izjavila je Rjabceva, naglasivši da će biti visok 77 metara, dok će se u njemu nalaziti 12 prestola. Tako će novi hram biti za 22 metra viši od Aja Sofije u Istanbulu, koja je visoka 55 metara.\n„Investitori hrama će biti iz celog sveta“, rekla je Rjabceva.\nOna je objasnila da Srednjeuralski ženski manastir ne može da primi sve hodočasnike, čiji broj se povećava, zbog čega je pre 2,5 godine nastala ideja da se napravi Saborni hram Premudrosti Božije. Već je napravljen projekat i rešeno pitanje zemljišta.\nOna je dodala da će ove godine biti postavljen kamen-temeljac za Saborni hram.\nPrethodni tekstSITNICE SU ODLUČIVALE: Zvezda i pored sjajne partije poražena u Barseloni! (FOTO) (VIDEO)\nSledeći tekstŠOK NA INTERNETU: Inspektorka koja je nadgledala tuču prodavačice i policajke prodaje stvari preko interneta\nSeverna Koreja VS Srbija: Pronađite razlike! (VIDEO)\nISTO RADI VUČIĆ: Uhapšena žena koja je lažirala popularnost Kurca u medijima!\nUZ NAROD: Brazilskom predsedniku zabranili da uđe na utakmicu jer nije vakcinisan (VIDEO)


u podrumu Arhive - Dan u Beogradu\nNaslovna » Arhive po tagovima: u podrumu\nArhive po tagovima: u podrumu\nAlef – Izložba grafika Ane Počuče\n15. januar 2013. Izložbe 0\nOd 16. januara (20.00) do 25. februara biće otvorena izložba grafika Ane Počuče „Alef“, u galeriji „U podrumu“ (Kosančićev venac 20). Izložbu će otvoriti istoričarka umetnosti i profesorka Angelina Milosavljević.\nNina Radoičić: Avganistanke\n11. juli 2012. Izložbe 0\nOd 19. jula (20.30) do 3. septembra u galeriji „U podrumu“ (Kosančićev venac 20) biće otvorena izložba slika Nine Radoičić pod nazivom „Avganistanke“. Deo ciklusa „Avganistanke“ prvi put je izlagan u Galeriji Kolarčeve zadužbine, početkom 2011. godine. Umetnički savet Galerije, akademskoj slikarki Nini Radoičić dodelio je Godišnju nagradu Galerije Kolarca za izložbu. Ovoga puta biće predstavljeni i radovi koji na …


Usvojen nacrt rezolucije o osudi "genocida i ratnih zločina Srbije na Kosovu"\nAd hoc komisija kosovske skupštine usvojila je danas nacrt rezolucije o „osudi genocida, zločina protiv čovečnosti i ratnih zločina bivšeg državnog režima Srbije na Kosovu“, prenosi Kosova press.\nNa sednici komisije, poslanik Samoopredeljenja Sami Kurteši govorio je i o jučerašnjoj inicijativi predsednika kosovske skupštine Kadrija Veseljija o formiranju „međunarodnog suda za zločine koje je Srbija počinila tokom rata na Kosovu“.\n„Jučerašnji sastanak je bio brz korak. Rezolucija je degradirana jučerašnjom akcijom“, izjavio je Kurteši.\nS druge strane, poslanik NISMA-e, Biljal Šerifi smatra da ova dva procesa mogu da idu paralelno.\n„Ono juče nije bila sednica, već sastanak sazvan od predsednika skupštine. Inicijativa predsednika treba da bude odvojena, mi treba da nastavimo sa rezolucijom da je usvojimo u skupštini. Kada mi unutar osudimo zločine Srbije na Kosovu, možda će se otvoriti uho strancima. Zahtev predsednika skupštine ne treba da posmatramo kao da je u suprotnosti za ovim, već da ih posmatramo kao dve inicijative koje mogu da idu paralelno“, rekao je Šerifi.\nPo formiranju ove ad hoc komisije, sredinom aprila, Šerifi je objasnio da je za model rezolucije uzeta rezolucija Evropskog parlamenta za Srebrenicu.\nDok je zločin u Srebrenici ustanovljen kao genocid od strane Haškog tribunala, nijedan zločin počinjen na Kosovu nije ustanovljen kao genocid, niti od strane Međunarodnog tribunala za bivšu Jugoslaviju, niti od strane lokalnih pravosudnih sistema, što srpskih, što međunarodnih, što kosovskih.\nUprkos tome, reč genocid je ustaljen termin koji kosovski zvaničnici koriste kada govore o zločinima nad albanskim civilnim stanovništvom na Kosovu.\n07.08.2020 Pokrenuta prva srpska online prodavnica na Kosovu (598)\n07.08.2020 U srpskim sredinama na Kosovu 22 nova slučaja (266)\n07.08.2020 „Postoji mogućnost obaranja vlade“ (231)


Finalisti IT Challenga\nU subotu 24.marta 2018. godine u Travniku su održane kvalifikacije za peto po redu ekipno takmičenje učenika iz poznavanja informacionih tehnologija pod nazivom IT Challenge 5 za područje Federacije Bosne i Hercegovine.\nDomaćin ovogodišnjeg takmičenja je bio Univerzitet Vitez u Travniku. Učestvovalo je 77 ekipa, s ukupno 231 učenikom iz 30 različitih općina i gradova sa prostora cijele Federacije Bosne i Hercegovine.\nEkipa Behram-begove medrese je zauzela četvrto mjesto, te se tako plasirala na finalni IT Challenge kamp koji će se održati u Maglaju u periodu od 13. do 15. aprila tekuće godine. Našu školu na ovom takmičenju su predstavljali Faruk Bećirović, Harun Sulejmanović i Amer Jusufović.\nOrganizator ovogodišnjeg takmičenja je Gimnazija Edhem Mulabdić iz Maglaja.


Telekom Srbija podržao razvoj IT biznisa u Srbiji | Gde Investirati\nNa ovaj način Telekom Srbija će obezbediti podršku polaznicima Akademije kroz mentorski angažman i relevantne predavače, a do tri najuspešnije preduzetničke inicijative biće nagrađene nepovratnom donacijom u ukupnom iznosu od 20 hiljada evra.\n“U okviru saradnje sa udruženjem SEE ICT i opredeljenjem kompanije da doprinosi razvoju preduzetništva na polju IKT u zemlji, Telekom Srbija je podržao Startap Akademiju, budući da ona pruža mogućnost domaćim IT preduzetnicima da nauče kako da na pravi način realizuju poslovne strategije, smanje rizik i povećaju šanse za uspeh svojih kompanija”, kaže Milan Simić, izvršni direktor Telekoma Srbija za IT i ICT servise.\nKako pokretanje biznisa, naročito prvi put, predstavlja veliki izazov, Telekom Srbija je pored mentorske podrške, cloud servisa i interneta, obezbedio značajna finansijska sredstva, bez dodatnog uslovljavanja u smislu udela u budućim kompanijama, objašnjava Simić.\nOve godine Akademiju pohađa pet timova – Balloonera koji nastoji da učini povoljnijim svemirska istraživanja i transport do ivice svemira, Cactomain – sa servisom za pojednostavljeno registrovanje internet domena, Mir Media Group koji radi na postprodukciji zvuka za reklame i filmove, AddTag sa platformom koja korisnicima omogućava plaćanje karata za festivale, kao i interakciju sa brendovima i APER sa uređajem za prikupljanje podataka o potrošačima u maloprodajnim objektima.\nSvaki od timova, kako se navodi u saopštenju Telekoma, imaće priliku da svoje inovativne ideje razvije u održiv biznis, primenjiv i na globalnom nivou.\n“Mnogi srpski startapi su prerasli u uspešne kompanije i dokazali da je itekako moguće pokrenuti i razviti globalno uspešnu kompaniju odavde, uz malo talenta i dosta rada i volje”, izjavio je Vladimir Trkulja, jedan od osnivača Startita.\nUveren je da će znanje i iskustvo predavača i mentora, od kojih će neki biti i iz kompanije Telekom Srbija, značajno pomoći mladim startapima u poslovnom sazrevanju.\nDo sada je više od 100 preduzetnika prošlo kroz Akademiju, a njihovi projekti, poput novih web aplikacija, mobilnih aplikacija i drugih digitalnih servisa, obezbedili su više od milion evra investicija od domaćih i inostranih ulagača.\nProgram “mts startap ubrzanje“ nastoji da pruži dodatni podsticaj domaćoj startap zajednici i preduzetnicima koji su spremni da svojim inovativnim proizvodima konkurišu na globalnom tržištu. Na taj način, Telekom Srbija omogućava bolje uslove za razvoj domaće IT scene, a time i celokupnog poslovnog ambijenta u Srbiji.\nPrevious Počela gradnja fabrike La Linea Verde pored Rume\nNext Očaj trgovaca uranijumom\nTags IT biznisStartap AkademijaTelekom Srbija\nŽeljko Sertić: Programi za startupove vredni 320 miliona od 20. aprila\nMinistar privrede Željko Sertić najavio je da će 20. aprila početi da se realizuje više programa za podršku startap preduzećima, koji su vredni ukupno 320 miliona dinara.\nAleksandar Gračanac: Mikro, male i srednje firme najvažniji uslov za rast privrede\nMikro, mala i srednja preduzeća i preduzetnici (MSPP) postali su najvažnije pitanje za svaku privredu i uslov za održiv privredni rast i socijalnu koheziju, ocenio je koordinator foruma MSPP u


Sara Džesika Parker voli sve što šljašti: Ovo samo ona ume da iznese! (FOTO)\nSara Džesika Parker jednostavno voli sve što šljašti. Tome smo svedočili dok je trčala ulicama Njujorka u ulozi Keri Bredšo, kao i skoro, kada je lansirala još jednu uspešnu kolekciju cipela sa štrasom koju žele sve žene širom planete\n21.01.2018. - 18:03h Autor: Stil\nČak i kada je nosi odeću s potpisom nekom velikog dizajnera prekrivenu kristalima ili zlatnim detaljima, Sara ne može da odoli da doda svom stajlingu nešto što će dati tu dozu glamura, koju ona prosto obožava.\nZa gostovanje u šouu "Good Morning America" u Njujorku, Sara Džesika Parker se pojavila u interesantnoj crnoj haljini sa cvetovima i prugama, tamnom kaputu sa pink detaljima, velikom tašnom, ljubičastim salonkama od satena i srebrnim čarapama.\nMožda su cipele u toj boji višak ali ako to ne može da iznese Sara Džesika Parker, ko može?!\nSara Džesika ParkerModaStilstreet style


Bisolid HC> – Central-H\nGorionici na pelet sa polugom za čišćenje\nGorionici na pelet Bisolid HC>\nSnage gorionika od 18kW, 25kW i 32kW. Svi poseduju mogućnost modulacije do minimalnih 10kW.\nGorionici na pelet Bisolid (HC > – hand cleaning frontal) poseduju mehanizam za ručno čišćenje komore za sagorevanje.\nSpecifičan način izbacivanja pepela omogućava montiranje gorionika na kotlove na koje je druge gorionike teško montirati.\nPotpuno su automatizovani – paljenje, praćenje vatre, stopiranje procesa sagorevanja specijalnim algoritmima, uključujući i izduvavanje, što omogućava lako čišćenje komore za sagorevanje i bezbednost pri paljenju.\nNova kontrola sagorevanja, izražena kroz modulaciju goriva i svežeg vazduha,\nomogućava visok stepen efikasnosti instalacije i, samim tim, i nižu potrošnju goriva.\nStandardni set opreme uključuje i puž za transport goriva.\nBisolid HC> - ručno čišćenje\nPelet gorionici Bisolid HC> – Tehničko uputstvo\nBisolid HC ciscenje galerija


POZICIJA kandidata na glasačkom listiću tokom izbora za predsednika Srbije neće se više određivati žrebom. Umesto izvlačenja brojeva iz bubnja, važiće pravilo da će se broj dobijati prema redosledu proglašenja izborne liste, što se već primenjuje prilikom glasanja za poslanike i odbornike.\nOvo je samo jedna od novina predviđena Nacrtom zakona o izboru predsednika, a taj akt deo je paketa u kojem su i propisi o izboru narodnih poslanika i lokalnim izborima, a koji je pripremilo Ministarstvo državne uprave i lokalne samouprave. Praktično, sada je u zakonske tekstove pretočeno sve što je dogovoreno u međustranačkom dijalogu vlasti i opozicije o poboljšanju izbornih uslova.\nUkoliko odredba o ukidanju žreba bude usvojena, to bi učesnicima na izborima 3. aprila omogućilo da "gađaju" iste redne brojeve i na glasačkim listićima sa imenima kandidata za predsednika i na onima s nazivom liste za novi saziv Skupštine Srbije i onima za beogradski parlament. Sve to pod uslovom da istovremeno predaju neophodnu dokumentaciju za sve izbore, i da papiri budu validni.\nNovina je i da se u sva tri zakona menja odredba koja predviđa da pravo glasa mogu imati samo poslovno sposobni državljani.\n- Prema predloženom rešenju, izborno pravo ima i punoletna osoba koja je delimično poslovno sposobna ako sud nije izričito utvrdio da je nesposobna da vrši izborno pravo. Na taj način, delimično lišenje poslovne sposobnosti, samo po sebi, ne dovodi do gubitka izbornog prava. Tako se uklanjaju sva ograničenja izbornog prava po osnovu intelektualnih teškoća i psihosocijalnog invaliditeta i srpsko zakonodavstvo se usklađuje sa ciljevima Konvencije UN o pravima osoba sa invaliditetom - navodi se u obrazloženju.\nU nacrte je "ubačeno" i da će se broj članova Republičke izborne komisije povećeti za šest i da će u tom telu biti i vanparlamentarne stranke, a više mesta će biti i u biračkim odborima. Takođe, predviđeno je da se na narednim izborima strogo vodi računa o tome da li se broj listića u kutiji "poklapa" sa brojem glasača, kao i da li je stanje identično sa zapisnikom. Ukoliko greške budu teže i ne mogu da se isprave odmah, kako predviđa nacrt zakona, može se ponoviti glasanje na biračkom mestu. Osim obavezne kontrole zapisnika biračkog odbora, uvodi se mogućnost da neko iz opozicionih izbornih lista traži nasumičnu proveru pet odsto biračkih mesta na teritoriji opštine ili grada.\nUvodi se i institut odricanja od mandata, što znači da kandidat, pre nego što RIK donese rešenje o raspodeli mesta u parlamentu, može da dostavi overenu neopozivu pismenu izjavu da se odriče mandata narodnog poslanika, a dobija ga prvi sledeći sa liste. Ako se poslanik povuče tokom rada saziva, RIK ima rok do sedam dana da popuni njegovo mesto.\nPredviđeno je i da se broj potpisa za kandidaturu manjinske izborne liste smanji sa 10.000 na 5.000. Na lokalnom nivou, najmanji broj parafa je 200, a maksimalan 3.000, u zavisnosti od broja birača, a manjinske partije treba da dostave upola manje.\nOko svih predloženih zakonskih rešenja otvorena je javna rasprava do 13. decembra, posle čega će se znati šta će ostati u konačnom tekstu.\nMOGUĆNOST ŽALBE U 25 SUDOVA\nROK za odluku Upravnog suda o eventualnoj izbornoj nepravilnosti je 48 časova od prijema žalbe sa spisima predmeta. Kada je reč o lokalnim izborima, prenošenjem nadležnosti sa jednog Upravnog suda sa tri područna odeljenja - na 25 viših sudova, zaštita izbornog prava trebalo bi da bude efikasnija. Nacrtom zakona o lokalnim izborima predviđeno je i da oni mogu biti raspisani najranije 120 dana pre isteka mandata odbornika.\nPredsednički izbori izborni uslovi dijalog vlasti i opozicije dijalog sa opozicijom


Goran Vesić: Od ponedeljka kol-centri za pomoć starijima oko vakcinacije - Beograd24\nAutor Redakcija Beograd24\t Postavljeno Jan 17, 2021\n– U narednom periodu kako bude više vakcina, a očekujemo da će imunizacija biti masovnija od ponedeljka, potrebno je u jednom danu vakcinisati mnogo više ljudi – rekao je Vesić i dodao je da je zato Grad Beograd stavio na raspolaganje Ministarstvu zdravlja i Vladi Srbije sve svoje kapacitete, kako bi se što više građana prestonice vakcinisalo.\n– Naši kol-centri su tu da pomognu sugrađanima. Mi ne dajemo medicinske informacije, ne utičemo na to da li će se vakcinisati ili ne, to je njihova odluka, ali je naš posao da onima koji žele da se vakcinišu, ukoliko imaju potrebe za bilo kakvom asistencijom, to i omogućimo – rekao je Vesić.\n– Mi ćemo omoguciti da ti ljudi budu vakcinisani i to ćemo raditi u tesnoj saradnji sa direktorima domova zdravlja jer nema važnijeg zadatka narednih mesec dana u Beogradu od toga da se vakciniše što više naših sugrađana – rekao je Vesić.\n– Celokupan proces imunizacije vodi Ministarstvo zdravlja, a mi, kao Grad Beograd, omogućićemo da se putem naših kol-centara građani stariji od 65 godina mogu prijaviti ukoliko im je potreban prevoz ili bilo kakva druga vrsta podrške – rekla je ona.


„Milosrdni anđeo“ MMF milosrdniji od Vučića i vlade Srbije\n11/05/2018 17/11/2018 | by Jovo\nPOVODOM PREPORUKE MMF DA SRBIJA UKINE SMANJENJE PENZIJA\nVeć četiri godine traje pljačka velikog dela penzionera u Srbiji\nMalo ko se mogao nadati u Srbiji da će dočekati da čuje skoro neverovatnu i senzacionalnu vest da „Milosrdni anđeo“ – MMF predlaže vladi Srbije da ukine smanjenje penzija u Srbiji koje traje već četiri godine. Ali, dogodilo se 11. maja to neverovatno: MMF „sugeriše“ vladi Srbije da ukine privremeno umanjenje penzija, koje traje već četiri godine i skoro da je postalo trajno!\nTu drsku i bahatu pljačku penzionera u Srbiji uveo je pre četiri godine, u oktobru 2014. premijer A. Vučić i odtada iz džepa penzionera otima 250 miliona evra godišnje i sipa taj novac u budžet!\nA gde i na šta se troši taj nezakonito otet novac je posebno pitanje na koji vlasti i Vučić, Vlada Srbije i premijer nikad nisu dali odgovor, niti su osećali potrebu da polože račun i kažu gde troše taj novac koji otimaju od penzionera.\nPenzionere žrtve pretvaraju u heroje!?\nUmesto javnog i jasnog odgovora gde se troši oteti novac od penzija vlada Srbije i Vučić su stalno vodili bezobraznu i podmuklu kampanju kao da su se penzioneri dobrovoljno odrekli dela stečenih penzija. I tako su penzionere proglašavali herojima, junacima, koji na svojim plećima iznose teret „reformi“. To sramno pretvaranje žrtava u heroje nije zapamćeno u našoj društvenoj stvarnosti.\nNapominjemo da je MMF ovu preporuku ili sugestiju vladi Srbije o vraćanju penzija na pređašnji nivo dao zbog toga što su javne finasije države stabilne poslednje tri godine. Sada se otkriva da je MMF i ranije, prošle godine slao obaveštenja vladi Srbije da penzije vrati na pređašnji nivo. Ali ništa se nije menjalo. Vladi Srbije je odgovaralo, bolje reći osladilo da nastavi da zavlači ruku u džep svojih penezionera.\nPodsećamo: i penzioneri pojedninačno i njihova udruženja su protestvovali poslednje četiri godine na razne načine, od protestnih šetnji ulicama, preko peticija upućenih vladi Srbije, do tužbi i žalbi Ustavnom i drugim sudovima. I sve to je bilo bez ikakvih rezultata.\nGluva i slepa vlada Srbije\nGluva i slepa vlada Srbije ponašala se i dalje neodgovorno, osiono, kao da su građani njen servis, a ne ona – vlada Srbije – servis građana! Nije odgovorala na tužbe i proteste i naravno nije ukidala krizne mere koje ne neosnovano uvela!\nVlada Srbije počinila je još jednu nezakonitost. Zakon o umanjenju penzija bio je uveden da važi ograničeno. Da podsetimo: od oktobra 2014. godinekadasusvepenzijevećeod 25.000 dinaraumanjeneza 22 i 25 odsto, trebale su da traju do kraja 2017. godine.\nA danas, u maju 2018. premijerka A. Brnabić, koja je prošlog oktobra najavila ukidanje ove odluke, se „pravi zaboravna“ pa meru o smanjenju penzija još nije ukinula. Ne otima se iz njenog džepa rezonuje „vešta vozačica glisera“, pa onda nema žurbe da se zaustavi pljačka penzionera od koje se stidi svaki pristojan i normalan građanin Srbije.\nKako vlada Srbije, barem do sada, već godinama vrlo revnosno ispunjava sve zahteve MMF i njihove preporuke i savete trebalo bi očekivati da tako postupi i sa ovim savetom, sugestijom koju joj je uputio MMF. Stranci su predložili, šta će rešiti naša vlast?\nIako je jasno iz dosadašnjeg ponašanja da će vlada Srbije, ako ovu preporuku prihvati, to ipak učiniti „teška srca“, teškom mukom. Toliko je ovu i predhodne vlade Srbije „baš briga“ o tome koliko je očajan i nizak standard u kome žive njeni građani.\nVladi Srbije je važniji budžet, a građani neka umiru i lipšu!\n<< Prethodni: Srbi mogu samo da požele da NATO svoj zdravi osiromašeni uranijum služi sa jelima u Monsu\nSledeći: >> Srbija od samita u Sofiji nema šta posebno dobro da očekuje